title: Owyhee (joki)

text: Joen valuma-alue on noin 28 900 km. Vuodesta 1932 alkaen joen virtaamaa on säännöstelty Lake Owyheen ja useiden pienempien tekojärvien avulla. Vuosilta 1933–2005 laskettu keskimääräinen virtaama ennen Snakejokeen yhtymistä oli 11,3 m/s. Suurin mitattu virtaama on 648 m/s (15. huhtikuuta 1952), ja joessa ei ollut lainkaan virtausta 8. ja 9. elokuuta 1932, kun väliaikainen veden uudelleenohjaustunneli Owyheen padolla oli suljettu.


title: Owyhee (joki)

text: Joki saa alkunsa Nevadan pohjoisosien vuoristoissa 2 100 metrin korkeudessa noin 75 kilometriä Elkon kaupungista pohjoiseen. Joki virtaa aluksi pohjoiseen 15 kilometriä alkulähteiltään olevaan Wild Horsen tekojärveen. Tekojärven jälkeen joki virtaa luoteeseen Idahon osavaltion lounaisosan läpi Kaakkois-Oregoniin, jossa se kääntyy Romen kylän jälkeen ensin pohjoiseen ja sitten koilliseen. Joki kulkee Owyheen tekojärven läpi ja laskee Snakeen noin 7 kilometriä Nyssan kaupungista etelään. Lähes samalla paikalla Idahon puolella Snakeen laskee myös Boisejoki.


title: Owyhee (joki)

text: Joen vesistössä tavataan 49 kalalajia. Särkikalat ovat yleisimpiä, ja myös lohikalat ja aurinkoahvenet ovat yleisiä.


title: Owyhee (joki)

text: Ennen Owyheen padon valmistumista joessa tavattiin myös kunigaslohta, kirjolohen merestä jokiin kudulle nousevaa muotoa ja mahdollisesti myös hopealohta, nahkiaisia ja sampia. Padon valmistumisen myötä näiden vaelluskalojen pääsy jokeen estyi, eikä niitä enää tavata joessa.


title: Owyhee (joki)

text: Vuonna 1818 North West Company lähetti retkikunnan tutkimaan aluetta. Osa retkikunnan jäsenistä oli kotoisin Hawaijilta, jonka vanha kirjoitusasu on Owyhee. Kolme hawaijilaista lähti tutkimaan jokea, mutta ei koskaan palannut. Joki ja sitä ympäröivä alue nimettiin heidän mukaansa Owyheeksi.


title: Owyhee (joki)

text: 1860-luvulla Owyheen Jordan Creekin sivujoelta löytyi kultaa ja Owyheen alueelle syntyi runsaasti kaivostoimintaa. Toisin kuin useilla kullanhuuhdontaan perustuvilla kaivosalueilla Owyheellä sijoitettiin myös maanalaisiin kaivoksiin ja malminmurskaimiin, mikä johti pitkäaikaisempaan kaivostoimintaan.


title: Owyhee (joki)

text: Kullan houkuttelemien uudisasukkaiden myötä joen varrelle syntyi myös maataloutta, joka käytti jokea viljelystensä kasteluun. Yksityisillä tahoilla ei kuitenkaan ollut varaa rakentaa laajamittaisen kastelujärjestelmän vaatimaa patoa. Vuonna 1902 Yhdysvaltain kongressin hyväksymä Reclamation Act mahdollisti padon rakentamisen, ja Owyheen padon sekä siihen kuuluvan kanavajärjestelmän rakentaminen aloitettiin vuonna 1928. 127 metriä korkea pato valmistui vuonna 1932 ja oli valmistuttuaan maailman korkein. Uusi kanavajärjestelmä toimitti ensimmäiset vetensa vuonna 1935 ja valmistui lopullisesti vuonna 1939. Padon rakennuksesta saatuja oppeja käytettiin hyödyksi Hooverin padon rakennuksessa.


title: Otto Albrecht

text: Otto Romillo Fredrik Albrecht (7. helmikuuta 1844 Impilahti – 5. lokakuuta 1911 Helsinki) oli suomalainen juristi, joka toimi pitkään Helsingin kaupunginviskaalina.


title: Otto Albrecht

text: Albrecht suoritti ylioppilastutkinnon Kuopion kimnaasissa ja opiskeli sen jälkeen oikeustiedettä Helsingin yliopistossa, josta valmistui 1871. Hän työskenteli Viipurin hovioikeudessa kahdeksan vuoden ajan ja nimitettiin Helsingin kaupunginviskaaliksi 1879. Albrecht hoiti virkaa yli 32 vuoden ajan, kunnes teki itsemurhan lokakuussa 1911. Hän ampui itseään revolverilla päähän Helsingin raastuvanoikeuden portaikossa varhain aamulla 5. lokakuuta 1911. Ruumiin löysi samana aamuna rakennuksessa työskennellyt siivooja. Itsemurhan syy ei tiettävästi selvinnyt, mutta sanomalehtien mukaan hänellä oli sekä terveydellisiä että taloudellisia ongelmia.


title: Otto Albrecht

text: Uransa aikana Albrecht hoiti lukuisia aikakauden merkittäviä oikeustapauksia. Hän oli syyttäjänä muun muassa syksyllä 1906 Viaporin kapinaan osallistuneiden Helsingin punakaartilaisten oikeudenkäynnissä. Erikoinen yhteensattuma oli, että tuomitut punakaartilaiset vapautuivat viiden vuoden kuritushuonerangaistuksistaan vajaat kaksi vuorokautta ennen Albrechtin kuolemaa ja heidän puolustusasianajanaan toiminut Valde Hirvikanta murhattiin vapautumista edeltäneenä päivänä. Tapauksilla ei tiettävästi kuitenkaan ollut yhteyttä toisiinsa.


title: Otto Albrecht

text: Albrecht oli aikaisemmin ollut viranomaisia vastustaneiden aktivistien kohteena. 26. syyskuuta 1906 Albrechtin Siltasaarenkadulla sijinneeseen virka-asuntoon tehtiin pommi-isku, joka ei kuitenkaan aiheuttanut henkilövahinkoja. Edellisenä yönä Helsingissä oli tapahtunut Kasarmikadun pommi-isku.


title: Otto Albrecht

text: Otto Albrechtin isä oli saksalaissyntyinen vuorikomissaari Gustav Ernst Friedrich Albrecht (s. 1808) ja äiti impilahtelainen Alexandra Sofia Löfström (1817–1893). Hänen puolisonsa oli Vaasassa syntynyt Aina Louise Alexandra Strömborg (1847–1913), jonka kanssa Albrecht sai kolme lasta.


title: Ralph Richardson

text: Sir Ralph David Richardson (s. 19. joulukuuta 1902, Cheltenham, Gloucestershire, Englanti – 10. lokakuuta 1983, Marylebone, Lontoo) oli brittiläinen teatteri- ja elokuvanäyttelijä. Hän oli Laurence Olivierin ja John Gielgudin ohella suurimpia 1900-luvun tähtinimiä Ison-Britannian näyttämöllä.


title: Ralph Richardson

text: Richardson syntyi 1902, ja kasvoi roomalaiskatolisen opettajaäitinsä hoivissa. Hänen toivottiin ryhtyvän papiksi, mutta näyttämöura oli alusta alkaen Richardsonin haaveena ja hän pääsi toteuttamaan unelmaansa 1920-luvun puolivälissä. Hän saavutti suurta mainetta mm. West Endin teatterissa Shakespearen näytelmien hienovaraisena tulkitsijana, mutta teki hienoja roolisuorituksia myös mm. Somerset Maughamin ja J. B. Priestleyn näytelmissä. Toisen maailmansodan jälkeen yhdessä Olivierin kanssa hän toimi Lontoon Old Vic-teatterin apulaisohjaajana.


title: Ralph Richardson

text: Teatteriuran lisäksi Richardson teki yli 50 vuoden mittaisen uran valkokankaalla, ja myöhemmin radiossa ja televisiossa. Hänen debyyttiroolinsa nähtiin "Kleopatran timantissa" (1933), jossa hänen vastanäyttelijöitään olivat Boris Karloff ja Cedric Hardwicke. Richardson nähtiin mm. noir-elokuvassa "Valheitten talo" (1948) ja Vivien Leighin rinnalla "Anna Kareninassa" (1948). Roolistaan "Perijätär"-elokuvasta 1949 hän sai ensimmäisen Oscar-ehdokkuutensa. Myöhäisuran tunnetuimpiin elokuviin lukeutuivat mm. "Rikhard III" (1955), "Pitkän päivän matka yöhön" (1962) ja "Tohtori Zivago" (1965). "" (1984) jäi hänen viimeiseksi elokuvaesiintymiseksi, ja hän oli elokuvasta postuumisti Oscar-ehdokkaana.


title: Ralph Richardson

text: Ralph Richardson lyötiin ritariksi 1947. Hän oli kahdesti naimisissa, ja toisesta avioliitostaan hänellä oli yksi lapsi. Hän menehtyi 80-vuotiaana Lontoossa 1983, ja hänet on haudattu Highgaten hautausmaalle.


title: Canchungo

text: Canchungo on kaupunki Cacheun alueella Guinea-Bissaussa. Se sijaitsee Mansoan sivujoen latvalla 30 kilometriä Cacheusta kaakkoon. Kaupunki on Canchungon osa-alueen eli sektorin keskus. Kaupungissa on 11 600 ja osa-alueella 43 709 asukasta (vuonna 2009, väestönlaskenta).


title: Canchungo

text: Etupäässä mandjakojen asuttama Canchungo oli Portugalin siirtomaa-aikana nimetty ”Guinean rauhoittajan”, majuri Teixeira Pinton mukaan. Aikoinaan kukoistava kauppa- ja varuskuntakaupunki on rappeutunut itsenäisyyden aikana.


title: Luettelo televisiosarjan He-Man jaksoista

text: Tämä on luettelo televisiosarjan He-Man jaksoista.


title: Albrecht

text: Albrecht voi tarkoittaa seuvaavia:


title: Albrecht

text: Albrecht on ollut keskiajan lopulla ja uuden ajan alussa nimenä useilla saksalaisilla hallitsijoilla, joista suomenkielisessä kirjallisuudessa kuitenkin käytetään vakiintuneesti nimeä "Albrekt". Heidät luetellaan sivulla Albrekt.


title: Bissagot

text: Bissagot (myös "bijagot") ovat atlantinkongolaista kieltä puhuva kansa Guinea-Bissaun Bissagossaarilla. Vuoden 2009 väestönlaskennan mukaan heitä on 30 294 henkeä eli 2,1 % Guinea-Bissaun väestöstä.


title: Bissagot

text: Bissagojen elinkeinoja ovat kalastus ja palmutuotteiden keräily. Kulttuuriltaan he ovat lähellä biafadoja ja balanteja. Eri saarten yhteisöt poikkeavat huomattavasti toisistaan. Bissagojen yhteiskuntaa on virheellisesti kuvattu matriarkaatiksi, mutta naisilla on heidän keskuudessaan huomattavan itsenäinen asema. Kuuluisa naishallitsija oli Orango Grande -saaren Okinka Pampa 1900-luvun alussa.


title: Bissagot

text: Bissagot tunnetaan portugalilaisille, brittiläisille ja ranskalaisille siirtomaavalloittajille vuosisatojen aikana tekemästään sitkeästä vastarinnasta. Samaan aikaan he osallistuivat aktiivisesti Amerikkaan suuntautuneeseen orjakauppaan. Portugalilaiset alistivat bissagot lopullisesti vasta vuonna 1936.


title: Bissagot

text: Bissagot muodostavat vuoden 2009 väestönlaskennan mukaan 64,3 % Bolaman alueen väestöstä. Heistä 42,8 % on kristittyjä, 25,5 % perinteisten uskontojen harjoittajia ja 3,6 % muslimeja.


title: Reggio Calabrian metropolikaupunki

text: Reggio Calabrian metropolikaupunki () oli yksi Italian maakuntatason hallintoalueista. Se korvasi vuoden 2017 alusta alkaen Reggio Calabrian maakunnan. Metropolikaupungin pääkaupunki on Reggio di Calabria.


title: Reggio Calabrian metropolikaupunki

text:
Metropolikaupunki sijaitsee Calabrian alueella Italian "saappaankärjessä". Etäisyys Sisiliaan on Messinansalmen kapeimmassa kohdassa noin kolme kilometriä. Metropolikaupungin pinta-ala on 3 210 km² ja asukasluku noin 550 000. Alueella on 97 kuntaa.
Reggio Calabriassa on rantaviivaa Tyrrhenanmeren ja Joonianmeren rannalla yhteensä kaksisataa kilometriä. Aspromonten kansallispuisto sijaitsee maakunnassa.


title: Biafadat

text: Biafadat (myös "beafadat") ovat atlantinkongolaista kieltä puhuva kansa Guinea-Bissaun kaakkoisosassa, Bissagossaarilla ja Guinean koillisosassa. Vuoden 2009 väestönlaskennan mukaan heitä on Guinea-Bissaussa 50 543 henkeä eli 3,5 % maan väestöstä.


title: Biafadat

text: Kaabun mandinkojen alistamat biafadat muuttivat 1600–1700-lukujen orjakaupan seurauksena maan sisäosista rannikolle, jossa he nykyään muodostavat suurimman osan Quinaran alueen väestöstä. 1800-luvulla biafadat vastustivat menestyksekkäästi Futa Djallonin fulbejen hyökkäyksiä sekä Portugalin siirtomaavallan ”rauhoituskampanjoita”. Portugalilaiset alistivat biafadat lopullisesti vuosina 1907–1908.


title: Biafadat

text: Kulttuuriltaan biafadat ovat lähellä bissagoja, balanteja, mankanjoja ja pepelejä. He harjoittavat kalastusta, maanviljelyä, keräilyä ja karjanhoitoa. Perhe on suuri ja usein moniavioinen. Osa harjoittaa perinteistä uskontoa, osa on kristittyjä tai muslimeja.


title: Balantet

text: Balantet (myös "balantat") ovat atlantinkongolaista balanten kieltä puhuva kansa Guinea-Bissaussa, Kap Verdellä ja Senegalissa. He ovat fulbejen jälkeen Guinea-Bissaun toiseksi suurin etninen ryhmä. Vuoden 2009 väestönlaskennan mukaan Guinea-Bissaussa asui 323 949 balantea, mikä on 22,5 % maan väestöstä.


title: Balantet

text: Balantejen sukukansoja ovat kunantet, mandjakot, pepelit, mankanjat, biafadat ja bissagot. Kaabun mandinkojen levittäytyminen ajoi heidät sisämaasta rannikolle. Balantet vastustivat Portugalin siirtomaavaltaa 1900-luvun alkuun saakka ja osallistuivat aktiivisesti Guinea-Bissaun itsenäisyyssotaan. Heidän osuutensa maan väestöstä on vähentynyt varsinkin Senegalin Casamancen alueelle suuntautuvan siirtolaisuuden takia.


title: Balantet

text: Kansan pääelinkeino on maanviljely. Tärkeimmät viljelykasvit ovat riisi, maissi, maapähkinä, maniokki, bataatti, jamssi, hirssi ja fonio. Öljypalmun hedelmistä valmistetaan öljyä. Lisäksi pidetään karjaa ja sikoja sekä harjoitetaan kalastusta. Perinteisen uskonnon rinnalla harjoitetaan kristinuskoa. Pieni osa on kääntynyt muslimeiksi.


title: Tokoi

text: Tokoi voi tarkoittaa:


title: Superdepressio

text: Superdepressio on EBM-yhtye Tähtiportin kolmas studioalbumi, joka julkaistiin 21. huhtikuuta 2017 levymerkillä Svart Records. Yhtye kertoi tiedotteessaan albumin olevan ”pohjimmiltaan täysin nyanssiton levy, joka vaikuttaa suhtautuvan kaikenlaisiin musiikillisiin vivahteisiin ja ’iloitteluun’ torjuvan umpimielisesti”. Kaaoszinen Niko Kuusela sanonut albumin teeman olevan kahtiarepeytynyt kokemusmaailma, jossa kuljetaan vastakohtien, kylmän ja kuuman, iloisen ja surullisen, riemun ja depression välillä.


title: Superdepressio

text: Albumista tehtiin 500:n kappaleen vinyylipainos, joista 300 mustalla ja 200 vihreällä vinyylillä. Se julkaistiin myös CD-formaatissa yksissä kansissa yhtyeen toisen studioalbumin "Eetterimessu" kanssa. Kappaleesta ”Parkettien partaveitsi” kuvattiin musiikkivideo.


title: Elorinne

text: Elorinne on sukunimi. Se on muun muassa seuraavien suomalaisten henkilöiden sukunimi:


title: Primaderma

text: Primaderma (nimen merkitys: ”varhainen nahka”) on sukupuuttoon kuollut liskosuku, joka eli varhaiselta myöhäiselle liitukaudelle, alba-vaiheelta cenomanum-vaiheelle. Se tunnetaan vain leuan kappaleesta ja hampaista, joiden perusteella se on luokiteltu samaan ryhmään kuin nykyinen gilalisko. Hampaat olivat litteät ja sahalaitaiset, ja soveltuivat lihan leikkaamiseen ja repimiseen, eikä niissä ollut tyypillisiä myrkkyuria. Ne muistuttivat enemmän varaanien hampaita, joille ryhmä oli kaukaisempaa sukua. Fossiilit löydettiin Utahista, Yhdysvalloista, ja niiden perusteella eläin oli 30-senttinen.


title: Primaderma

text: Conrad "et al." 2010:


title: Eagleheart

text: Eagleheart on suomalaisen power metal -yhtye Stratovariuksen kolmastoista single. Se julkaistiin vuonna 2002 levymerkillä Nuclear Blast.


title: Eagleheart

text: Kappale ylsi Suomen virallisen singlelistan sijalle 2.


title: Miesten yleisluistelun maailmanmestaruuskilpailut 1955

text: Yleisluistelun maailmanmestaruudesta kilpailtiin Moskovassa 19.-20. helmikuuta 1955. Kisapaikka oli Dynamo-stadion.


title: Luoja auta

text: Luoja auta on Joose Keskitalon esikoisalbumi, joka julkaistiin vuonna 2004 levymerkillä Helmi Levyt. Albumi yhdistelee vanhoja raamatullisia viittauksia nykyajan yhteiskuntakritiikkiin ja inhorealistiseen arkeen, jossa kioskikirjallisuus ja gospel sekoittuvat. Albumi on nauhoitettu neliraitanauhurilla, jonka kappaleista suurin osa vintillä.


title: Luoja auta

text: Joulukuussa 2013 Svart Records julkaisi albumista vinyylipainoksen.


title: Luoja auta

text: Desibelin Marko Ylitalo antoi albumille täydet viisi tähteä. Hän kuvaili äänimaailmaa kuivaksi ja minimalistiseksi, mikä palvelee harkittua kokonaisuutta. Hän piti Keskitalon laulullista ulosantia avaintekijänä, ja kehui hienojen sovitusten ja koruttomuuden luovan albumille intensiivisen tunnelman, ja kutsui sitä vuoden levyksi, jota ei voi yksinkertaisesti olla kuuntelematta.


title: Luoja auta

text: Kaikki kappaleet säveltänyt ja sanoittanut Joose Keskitalo.


title: I Walk to My Own Song

text: I Walk to My Own Song on suomalaisen power metal -yhtye Stratovariuksen neljästoista single. Se julkaistiin vuonna 2003 levymerkillä Nuclear Blast.


title: I Walk to My Own Song

text: Kappale ylsi Suomen virallisen singlelistan sijalle 9.


title: Maniac Dance

text: Maniac Dance on suomalaisen power metal -yhtye Stratovariuksen viidestoista single. Se julkaistiin vuonna 2005 levymerkillä Sanctuary Records.


title: Maniac Dance

text: Kappale ylsi Suomen virallisen singlelistan sijalle 4.


title: Robin Hanzl

text: Robin Hanzl (s. 10. tammikuuta 1989) on tšekkiläinen jääkiekkoilija, pelipaikaltaan vasen laitahyökkääjä. Kaudella 2018–2019 Hanzl edustaa KHL-joukkue Spartak Moskovaa. Hän on edustanut Tšekkiä jääkiekon MM-kilpailuissa vuonna 2017.


title: Lukáš Radil

text: Lukáš Radil (s. 5. elokuuta 1990 Čáslav, Tšekkoslovakia) on tšekkiläinen jääkiekkoilija, joka pelaa NHL-joukkue San Jose Sharksin organisaatiossa. Hän pelannee lähinnä AHL-joukkue San Jose Barracudassa. Radil on pelipaikaltaan vasen laitahyökkääjä.


title: Lukáš Radil

text: Radil on HC Pardubicen kasvatti. Kaudella 2007–2008 hän debytoi seuran miesten Extraliga-joukkueessa, jossa Radil pelasi kuusi karsintasarjan ottelua ilman tehopisteitä. Kaudella 2008–2009 hän pelasi Extraligassa 17 runkosarjaottelua tehden kaksi syöttöpistettä. Radil pelasi miesten pelejä myös yhden ottelun verran lainalla sarjatasoa alempana 1. česká hokejová ligan HC Chrudimissa.


title: Lukáš Radil

text: Kaudella 2009–2010 Radil pelasi Pardubicen Extraliga-joukkueessa 12 runkosarjaottelua tehopistein 1+4=5. Hän pelasi suurimman osan kaudestaan lainalla 1. ligaa HC Chrudimissa. Radil pelasi ison osan kaudestaan myös Pardubicen A-nuorissa. Kaudella 2010–2011 hän pelasi Extraligassa 29 runkosarja- ja neljä playoff-ottelua tehopistein 1+4=5. Radil voitti kauden päätteeksi pronssia. Hän pelasi osan kaudestaan myös lainalla 1. ligaa Chrudimissa ja HC Vrchlabíssa. Kauden 2011–2012 päätteeksi Radil voitti Tšekin-mestaruuden. Hän pelasi kauden aikana, kuten myös seuraavan kaudella 2012–2013 myös lainalla 1. ligan HK Hradec Královéssa. Tammikuussa 2013 Radil teki Pardubicen kanssa kaksivuotisen jatkosopimuksen.


title: Lukáš Radil

text: Kaudella 2013–2014 Radil oli Pardubicen kolmanneksi paras pistemies tehoilla 16+16=32. Kaudella 2014–2015 hän oli joukkueen paras syöttäjä ja kolmanneksi paras pistemies tehoilla 10+29=39. Mestarien liigassa Radil oli Pardubicen paras pistemies ja maalintekijä tehoilla 4+1=5 ja hän voitti joukkueen sisäisen tehotilaston lukemalla +2.


title: Lukáš Radil

text: Radil siirtyi kaudeksi 2015–2016 vuoden mittaisella sopimuksella KHL-joukkue Spartak Moskovaan. Hän voitti joukkueen sisäisen pistepörssin tehoilla 13+19=32 sekä sisäisen tehotilaston lukemalla +15. Tammikuussa 2016 Radil teki Spartakin kanssa kaksivuotisen jatkosopimuksen. Kaudella 2016–2017 hän oli joukkueen toiseksi paras maalintekijä ja syöttäjä sekä kolmanneksi paras pistemies tehoilla 12+21=33. Kaudella 2017–2018 Radil oli Spartakin toiseksi paras pistemies Aleksandr Hohlatšovin jälkeen tehoilla 16+22=38. Hän voitti joukkueen sisäisen tehotilaston lukemalla +11.


title: Lukáš Radil

text: Huhtikuussa 2018 Radil teki vuoden mittaisen, kaksisuuntaisen ja 750 000 dollarin arvoisen sopimuksen San Jose Sharksin kanssa. Syksyn harjoitusleirin päätteeksi seura lähetti hänet AHL-joukkue San Jose Barracudan vahvuuteen.


title: Lukáš Radil

text: Radil edusti Tšekkiä Pyeongchangin olympiakisoissa 2018. Hän pelasi myös MM-kilpailuissa vuonna 2017. Yhteensä Radil on pelannut 64 A-maaottelua tehopistein 15+22=37. Hän sai tililleen ensimmäisen A-maaottelunsa Channel One Cupissa 21. joulukuuta 2013 Sotšissa Ruotsia vastaan. Radil merkittiin Tšekin extrapelaajaksi. Ensimmäiset jääaikansa hän sai seuraavassa ottelussa 22. joulukuuta 2013 turnauksen isäntäjoukkue Venäjää vastaan. Radil merkittiin Tšekin kolmosketjun oikeaan laitaan Jiří Novotnýn ja Jiří Šimánekin viereen. Ensimmäisen A-maajoukkuemaalinsa hän teki Euro Hockey Challengessa 10. huhtikuuta 2014 Děčínissä ylivoimalla Tanskaa vastaan. Radilin osuma jäi Tšekin 4–0-voittoon päättyneen ottelun ratkaisumaaliksi.


title: Lukáš Radil

text: Radil on pelannut myös 16 nuorten maaottelua.


title: Gerrit Fauser

text: Gerrit Fauser (s. 13. heinäkuuta 1989 Nürnberg, Saksa) on saksalainen jääkiekkoilija, pelipaikaltaan keskushyökkääjä. Hän edustaa Saksan DEL-liigassa pelaavaa Grizzlys Wolfsburgia.


title: Dennis Sveum

text: Dennis Løvold Sveum (s. 27. marraskuuta 1986 Lillehammer, Norja) on norjalainen jääkiekkoilija, joka edustaa Norjan GET-ligaenissa pelaavaa Stavanger Oilersia.


title: Dennis Sveum

text: Sveum edusti Norjaa jääkiekon MM-kilpailuissa vuonna 2017.


title: Luettelo televisiosarjan Kummikarhut jaksoista

text: Tämä on luettelo televisiosarjan Kummikarhut jaksoista.


title: Jori-veturi

text: Jori-veturi () on kuvitteellinen pastori Wilbert Awdryn ja hänen poikansa luomassa The Railway Series-kirjasarjassa esiintyvä sininen höyryveturi. Hän esiintyy myös Tuomas Veturi-televisiosarjassa.


title: Vinyylitolueeni

text: Vinyylitolueeni tai 4-vinyylitolueeni tai p-metyylistyreeni (CH) on aromaattisiin hiilivetyihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä valmistettaessa maaleja, lakkoja ja polyestereitä.


title: Vinyylitolueeni

text: Huoneenlämpötilassa vinyylitolueeni on väritöntä nestettä. Yhdiste on veteen liukenematonta, mutta liukenee poolittomiin orgaanisiin liuottimiin kuten hiilivetyihin. Yhdiste muistuttaa reaktiivisuudeltaan styreeniä ja polymerisoituu suhteellisen helposti. Polymeroitumisen estämiseksi tuotteen joukkoon voidaan lisätä katekolijohdannaisia, esimerkiksi 4-tert-butyylikatekolia, inhibiittoreiksi. Useat reaktiot tapahtuvat vinyylitolueenille styreeniin verrattuna nopeammin. Vinyylitolueeni ärsyttää silmiä, ihoa ja hengitysteitä. Aineelle altistumisesta voi seurata oireina pää- ja kurkkukipua, huimausta, huonovointisuutta ja uneliaisuutta. Yhdiste on myrkyllistä maksalle ja munuaisille ja voi vaurioittaa niitä.


title: Vinyylitolueeni

text: Vinyylitolueenia valmistetaan käsittelemällä tolueenia eteenillä. Tässä reaktiossa muodostuu seos, jossa on o- ja p-etyylitolueenia. Näistä p-etyylibentseenistä saadaan vinyylitolueenia dehydrauksella. Zeoliittikatalyyttien avulla voidaan kontrolloida tolueenin etylointia siten, että tuotteena muodostuu pääasiassa p-etyylibentseeniä, josta valmistetaan edelleen vinyylitolueenia. Vinyylitolueenia voidaan valmistaa myös tolueenin ja asetaldehydin välisellä reaktiolla.


title: Vinyylitolueeni

text: Vinyylitolueenia käytetään polymeerien valmistuksessa sellaisenaan tai komonomeerinä. Yhdisteestä muodostuva homopolymeeri poly(metyyli)styreeni on ominaisuuksiltaan verrattavissa polystyreeniin, mutta on tätä kevyempää. Vinyylitolueenin korkeamman hinnan vuoksi tämä polymeeri on kuitenkin polystyreeniä kalliimpaa ja sen käyttö on sen vuoksi vähäisempää. Vinyylitolueenia käytetään myös komonomeerina valmistettaessa maaleja, lakkoja ja polyestereitä.


title: Luettelo televisiosarjan Maija Mehiläinen jaksoista

text: Tämä on luettelo televisiosarjan Maija Mehiläinen jaksoista.


title: Arttu Aromaa

text: Arttu Aromaa (s. 5. tammikuuta 1995 Jalasjärvi) on suomalainen jalkapalloilija, pelipaikaltaan puolustaja. Hän pelaa Veikkausliigan Seinäjoen Jalkapallokerhossa.


title: Mikko Sams

text: Mikko Ensio Sams (s. ) on kognitiivinen neurotieteen professori Aalto-yliopistossa (aiemmin kognitiivisen teknologian professori Teknillisessä korkeakoulussa).


title: Mikko Sams

text: Sams kirjoitti ylioppilaaksi Pohjois-Haagan yhteiskoulusta vuonna 1972. Hän valmistui Helsingin yliopistosta filosofian kandidaatiksi vuonna 1979, filosofian lisensiaatiksi ja tohtoriksi vuonna 1985. Hän oli Helsingin yliopiston tutkija 1983–1985, ja vuodesta 1987 kokeellisen psykologian dosentti. Suomen Akatemian nuorempi ja vanhempi tutkija 1985–1994. Tampereen yliopiston psykologian professori 1994–1998. Vuodesta 1998 Teknillisen korkeakoulun kognitiivisen teknologian professori, sittemmin kognitiivisen neurotieteen professori. Suomen Akatemian akatemiaprofessuuri hänellä oli vuosina 2002–2007.


title: Mikko Sams

text: Sams toimi Suomen Psykologisen Seuran sihteerinä vuosina 1975–1978. Hän sai vuonna 1988 kansainvälisen Samuel Sutton -palkinnon. Vuonna 2000 professori Samsin tuotanto kattoi noin 150 tieteellistä ja yleistajuista julkaisua psykologian alalta, erityisesti ihmisen aistitiedon käsittelystä aivoissa. Sittemmin julkaisujen määrä on kasvanut merkittävästi.


title: François Morel

text: François Morel (s. 10. kesäkuuta 1959) on ranskalainen kirjailija, näyttelijä ja laulaja. Morel on näytellyt kymmenissä elokuvissa ja televisiosarjoissa vuodesta 1988 eteenpäin. Hän on myös ääninäytellyt Rantanplania animaatiosarjoissa "Lucky Luken uudet seikkailut" ja "Daltonit" sekä elokuvassa "Lucky Luke – Lähde länteen!".


title: L’amour est bleu

text: L'amour est bleu on ranskalainen chanson vuodelta 1967. Sen sävelsi André Popp ja sanoitti Pierre Cour. Teoksen esitti kreikkalaislaulaja Vicky Leandros Eurovision laulukilpailussa 1967.


title: L’amour est bleu

text: "L'amour est bleu" - rakkaus on sininen - kuvaa rakkauden ihanuutta ja tuskaa sekä väreinä (sininen ja harmaa) että luonnon elementteinä (vesi ja tuuli). Teoksen englanninkielinen versio ("Blue, blue, my world is blue …") keskittyy yksinomaan väreihin (sininen, harmaa, punainen, vihreä ja musta) kuvaten niillä menetetyn rakkauden komponentteja.


title: L’amour est bleu

text: Vicky Leandros levytti "L'amour est bleun" useana versiona: "Love Is Blue", "Colours of Love", "Blau wie das Meer", "L’amore è blu" ja "Liefde is zacht". Kappaleen ovat levyttäneet myös muun muassa Al Martino ja Bing Crosby. Espanjankielisen version "Mi amor es azul" tulkitsi Lea Zafrani 1967.


title: L’amour est bleu

text: Britt Bergström levytti ruotsinkielisen version "Blå, blå är kärleken", se julkaistiin singlen "Fri hos dej" B-puolena. Suomenkielisen version "Rakkaus on sininen" levytti Jukka Kuoppamäki 1968, teos on Kuoppamäen saman nimisen studioalbumin nimiraita. Myös Yölintu on levyttänyt kappaleen suomenkielisen version.


title: L’amour est bleu

text: Sinfonista metallia esittävä ruotsalaisyhtye Therion versioi sävellyksen vuonna 2016 EP:llään "Les Epaves".


title: L’amour est bleu

text: Loppuvuonna 1967 Paul Mauriat teki sävellyksestä instrumentaaliversion, joka menestyi hyvin Yhdysvalloissa: se oli listaykkönen viisi viikkoa helmi–maaliskuussa 1968. Mauriatin single oli ainoa yhdenkään ranskalaisartistin sävelteos Billboard Hot 100 -listan kärjessä aina vuoteen 2017, jolloin Daft Punk (kanadalaisartisti The Weekndin kanssa) ylsi listakärkeen kappaleellaan "Starboy".


title: Hero (vuoden 1983 elokuva)

text: Hero on vuonna 1983 ensi-iltansa saanut intialainen hindinkielinen toimintaelokuva, jonka ohjasi ja tuotti Subhash Ghai. Jackie Shroff, jota kutsuttiin myös nimellä ”Jackie”, näytteli pääroolia ja saavutti tähteyden tämän elokuvan kautta. Meenakshi Sheshadri, joka oli kruunattu Miss Intiaksi vuonna 1981, näytteli naispääosaa ja saavutti myös suosiota tämän elokuvan kautta.


title: Ni no Kuni: Wrath of the White Witch

text: Ni no Kuni: Wrath of the White Witch on japanilaisen Level-5:n kehittämä roolipeli. Peli on julkaistu PlayStation 3:lle vuonna .


title: Ni no Kuni: Wrath of the White Witch

text: Peli on kehitetty yhteistyössä Studio Ghiblin kanssa.


title: Ni no Kuni: Wrath of the White Witch

text: Musiikin on säveltänyt Joe Hisaishi, joka on voittanut pelin sävellyksestä IFMCA-palkinnon "Best Score for a Video Game or Interactive Media" kategoriassa vuonna 2011.


title: Ni no Kuni: Wrath of the White Witch

text: IGN on antanut pelille 9.4/10 arvostelussaan.


title: Ni no Kuni: Wrath of the White Witch

text: Peli on voittanut VGX palkinnon parhaan roolipelin kategoriassa.


title: Ni no Kuni: Wrath of the White Witch

text: Peli on voittanut Satellite Awards palkinnon kategoriassa "Outstanding Role Playing Game".


title: GP3 Espanjan Grand Prix 2017

text: GP3 Espanjan Grand Prix 2017 oli GP3-kauden 2017 ensimmäinen osakilpailu, joka ajettiin 13.–14. toukokuuta Barcelonassa sijaitsevalla Circuit de Catalunyan moottoriradalla Espanjassa. Ensimmäistä kertaa GP3-autoissa oli käytössä avattava takasiipi, jota jokainen kuljettaja sai ensimmäisessä kilpailussa käyttää kuudesti ja toisessa kilpailussa neljästi.


title: GP3 Espanjan Grand Prix 2017

text: Suomalainen Niko Kari teki debyyttinsä Arden International -tallissa.


title: GP3 Espanjan Grand Prix 2017

text: Paalupaikalle kauden avauskilpailuun ajoi ART GP:n Jack Aitken. Toiseksi ajoi Aitkenin tallikaveri Nirei Fukuzumi. Kolmanneksi ajoi Tridentin Dorian Boccolacci, neljänneksi ART GP:n George Russell, viidenneksi Arden Internationalin Leonardo Pulcini ja kuudenneksi Jenzer Motorsportin Arjun Maini. Niko Kari sijoittui sijalle 11.


title: GP3 Espanjan Grand Prix 2017

text: Fukuzumi kiilasi startissa Aitkenin ohi kärkeen. Neljännestä ruudusta lähtenyt Russell tippui kahdeksanneksi, mutta nousi kilpailussa lopulta neljänneksi. Kilpailun kakkospaikalla ajanut Aitken joutui keskeyttämään kilpailun kierroksella 17. Varikolta kilpailuun lähtenyt Kari nousi Aitkenin keskeytyksen myötä 15:nneksi ollen jo ohittanut kanssakilpailijoitaan. Dorian Boccolacci tippui kilpailun edetessä sijalta kolme kuudenneksi.


title: GP3 Espanjan Grand Prix 2017

text: Nirei Fukuzumi voitti kauden avauskilpailun, ottaen uransa ensimmäisen GP3-voiton. Toisena maaliin ajoi Ardenin Leonardo Pulcini ja kolmanneksi Jenzerin Alessio Lorandi. Kahdeksannesta sijasta käytiin viimeiseen mutkaan asti kädenvääntöä, kun Marcos Siebert luisteli viimeisen shikaanin ulostulossa, menettäen kahdeksannen sijan tallikaverilleen Raoul Hymanille, joka pääsi starttaamaan toiseen kilpailuun paalupaikalta. Yhdeksänneksi nousi viimeisessä mutkassa Santino Ferrucci, ja Siebert tippui kymmenenneksi.


title: GP3 Espanjan Grand Prix 2017

text: Raoul Hyman putosi kärkipaikalta kolmanneksi ensimmäisellä kierroksella. Kärkeen nousi Jenzer-kuljettaja Arjun Maini ja toiseksi Dorian Boccolacci. Kilpailun edetessä Hyman putosi lopulta seitsemänneksi.


title: GP3 Espanjan Grand Prix 2017

text: Niko Kari lähti ruudusta 15, ja onnistui ajamaan parhaimmillaan sijalla 10:n. Kari kuitenkin sai 5 sekunnin aikarangaistuksen yritettyään ohittaa Tridentin Ryan Tveteriä, jolloin autot osuivat toisiinsa ja Tveter joutui ajamaan mutkan suoraksi. Lopulta Tveter kurvasi varikolle, pystyen toki jatkamaan matkaansa, mutta oli maalissa viimeinen, kierroksen kärjelle jääneenä. Kilpailun ainoa keskeyttäjä oli DAMS-kuljettaja Tatiana Calderón, joka osui yhteen Steijn Schothorstin kanssa.


title: GP3 Espanjan Grand Prix 2017

text: Arjun Maini voitti ensimmäistä kertaa urallaan GP3-kilpailun. Boccolacci oli maalissa toinen ja Alessio Lorandi kolmas.


title: Ni no Kuni

text: Ni no Kuni () on japanilaisen Level-5:n kehittämä roolipelien sarja.


title: Haapajärvi (Kirkkonummi)

text: Haapajärvi on kylä läntisellä Uudellamaalla, Kirkkonummen kunnan pohjoisosassa samannimisen järven itärannalla. Kylän pohjoispuolella on Veikkolan kylä ja Navalanmäen kukkula.


title: Haapajärvi (Kirkkonummi)

text: Kylän talot sijaitsevat pääosin yhdystie 1130:n eli Lapinkyläntien varrelle. Haapajärven tiloja ovat Nissilä, Seppälä, Pussila ja Skinnars sekä Navala ja Maula, joiden mailta on tehty kivikautisia muinaislöytöjä. Varhaisin maininta Haapajärven kylästä on vuodelta 1540, jolloin asutuksen yleisluettelossa mainitaan kylässä olleen kolme taloa.


title: Haapajärvi (Kirkkonummi)

text: Kylässä on oma Haapajärven kirkko, joka toimi vuosina 1944–1956 Kirkkonummen seurakunnan pääkirkkona, koska Kirkkonummen kirkko oli suomalaisilta suljetulla Porkkalan vuokra-alueella. Kylän entisen kappelin paikka sijaitsee nykyisestä kirkosta lounaaseen, Lapinkyläntien ja järven välisellä kumpareella.


title: Haapajärvi (Kirkkonummi)

text: Kylän länsipuolella oleva Haapajärvi suojeltiin vuonna 2005.


title: Iñigo Urkullu

text: Iñigo Urkullu Renteria (s. 18. syyskuuta 1961 Alonsotegi, Espanja) on espanjalainen poliitikko. Hän on koulutukseltaan opettaja (erikoistunut baskin kieleen).


title: Iñigo Urkullu

text: Urkullu on Espanjan Baskimaan aluejohtaja eli lehendakari (virallisesti baskiksi "Eusko Jaurlaritzako lehendakaria", espanjaksi "Presidente del Gobierno Vasco"). Hän aloitti virassa 15. joulukuuta 2012.


title: Claybook

text: Claybook on suomalaisen Second Orderin kehittämä videopeli. Peli on tulossa Xbox One-, PlayStation 4- ja Windows-alustoille.


title: Claybook

text: Peli on julkaistu Early Access -versiona Steam-palvelussa 18. lokakuuta 2017.


title: Claybook

text: Peli on fysiikkapohjainen muovailuvahan käyttöön perustuva pulmapeli.


title: Claybook

text: Peli tukee neljän pelaajan paikallista yhteistyöpelaamista.


title: Claybook

text: Peli käyttää "Clayfield"-teknologiaa Unreal Engine 4:n päällä.


title: Claybook

text: Pelissä fysiikan ja nesteiden simulaatio suoritetaan grafiikkaprosessorilla. Valaistus ja varjostus tehdään reaaliaikaisesti.


title: Oitmäki

text: Oitmäki () on kylä läntisellä Uudellamaalla, Kirkkonummen kunnan pohjoisosassa Loojärven eteläpuolella, yhdystie 1130:n eli Lapinkyläntien varrella.


title: Oitmäki

text: Oitmäen kylässä sijaitsee Oitbackan kartano, joka on nimetty valtakunnallisesti merkittäväksi rakennetuksi kulttuuriympäristöksi. Kylän länsipuolella, Vitträskinjärven pohjoisrannalla sijaitsevat entiset Johtamistaidon Opisto ja hotelli Aavaranta, jonka tilat toimivat 2010-luvun puolivälissä jonkin aikaa pakolaisten vastaanottokeskuksena.


title: Koripallon Euroopan-mestaruuskilpailut 1983

text: Vuoden 1983 koripallon Euroopan-mestaruuskilpailut pelattiin Ranskassa 26. toukokuuta – 4. kesäkuuta. EM-lopputurnaukseen osallistui 12 maata. Mestaruuden voitti historiansa ensimmäisen kerran Italia, hopeaa saavutti Espanja ja pronssia Neuvostoliitto. Turnauksen arvokkain pelaaja oli Espanjan Juan Antonio Corbalán ja korikuningas Kreikan Nikos Galis.


title: Oceanhorn: Monster of Uncharted Seas

text: Oceanhorn: Monster of Uncharted Seas on suomalaisen Cornfox & Bros kehittämä videopeli.


title: Oceanhorn: Monster of Uncharted Seas

text: Peli on julkaistu vuonna iOS-laitteille ja myöhemmin Androidille, Windowsille, OS X:lle, PlayStation 4:lle ja Xbox One:lle.


title: Oceanhorn: Monster of Uncharted Seas

text: Peli on myös tulossa Nintendo Switch -alustalle.


title: Oceanhorn: Monster of Uncharted Seas

text: Pelille on kehitteillä jatko-osa "".


title: Oceanhorn: Monster of Uncharted Seas

text: Peli on myynyt yli miljoona kappaletta.


title: Oceanhorn: Monster of Uncharted Seas

text: Metacritic -kerääjäsivustolla Windows-versiolla on 74/100 pistettä ja iOS-versiolla on 85/100 pistettä.


title: Koripallon Euroopan-mestaruuskilpailut 1987

text: Vuoden 1987 koripallon Euroopan-mestaruuskilpailut pelattiin Kreikassa 3. – 14. kesäkuuta. EM-lopputurnaukseen osallistui 12 maata. Mestaruuden voitti historiansa ensimmäisen kerran isäntämaa Kreikka, hopeaa saavutti Neuvostoliitto ja pronssia Jugoslavia. Turnauksen arvokkain pelaaja oli Kreikan Nikos Galis, joka voitti myös turnauksen korikuninkuuden.


title: Koripallon Euroopan-mestaruuskilpailut 1989

text: Vuoden 1989 koripallon Euroopan-mestaruuskilpailut pelattiin Jugoslaviassa 20. – 25. kesäkuuta. EM-lopputurnaukseen osallistui kahdeksan maata. Mestaruuden voitti isäntämaa Jugoslavia, hopeaa saavutti Kreikka ja pronssia, historiansa viimeisen miesten EM-mitalin, Neuvostoliitto. Turnauksen arvokkain pelaaja oli Jugoslavian Dražen Petrović, ja turnauksen korikuninkuuden voitti kolmannen kerran urallaan Kreikan Nikos Galis.


title: Buraka Som Sistema

text: Buraka Som Sistema oli elektronista tanssimusiikkia tuottava yhtye Portugalista, jonka musiikki yhdisti teknomusiikkia afrikkalaisiin zouk- ja kuduro-tyylilajeihin. Buraka Som Sistema on saanut kunniaa "zouk bass"- ja "progressive kuduro" -musiikkityylien kehittämisestä ja vuonna 2008 se sai MTV Europe Music Awards -palkinnon kategoriassa "Best Portuguese Act". Vuonna 2015 Buraka Som Sistema ilmoitti aloittavansa tauon vuonna 2016 ja 1. heinäkuuta 2016 he pitivät toistaiseksi viimeisimmän esiintymisensä Lissabonissa.


title: Kuduro

text: Kuduro (tai kuduru) on musiikin ja tanssin tyylilaji, joka kehittyi Angolassa 1980-luvulla. Sitä kuvaillaan nopeatempoiseksi, energiseksi sekä tanssittavaksi. Angolan Luandassa kehitetyn kuduron tuottajat samplesivat alun perin perinteistä karnevaalimusiikkia Karibialta kuten socaa ja zoukia ja yhdistivät sen angolalaiseen sembaan, lisäten siihen nopean 4/4-rytmin.


title: Kuduro

text: Kuduron rytmi on samantapaista kizomban rytmin kanssa ja sen sanoitukset ovat usein portugaliksi.


title: Don Gordon

text:
Donald Walter Guadagno (13. marraskuuta 1926, Los Angeles Yhdysvallat – 24. huhtikuuta 2017) oli amerikkalainen näyttelijä. Hän esiintyi tv-sarjoissa ja elokuvissa pysyvästi 1960-luvulta alkaen 1980-luvulle, mutta näytteli jo 1950-luvulla.
Hänen tunnetuimmat elokuvaroolinsa olivat elokuvissa "Bullitt" (1968) yhdessä Steve McQueenin kanssa, "Papillon" (1973), jossa näytteli myös Dustin Hoffman sekä "Liekehtivä torni" (1974) Paul Newmanin ja Faye Dunawayn kanssa. 1960-luvulla hän esiintyi myös aikakaudelle tyypillisissä scifi-kauhu-sarjoissa.
Hän oli Emmy-ehdokkaana vuonna 1962 roolistaan Joey Tassili oikeussalidraamasarjassa "The Defenders".


title: Don Gordon

text: Don Gordon näytteli usein Steve McQueenin kanssa. Myös siviilielämässä he olivat ystäviä ja harrastivat yhdessä moottoripyöräilyä. Don Gordonilla on yksi lapsi aiemmasta avioliitosta.


title: Clearwater (joki Idahossa)

text: Clearwaterjoki on noin 120 kilometriä (74,8 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja laskee Snakejokeen, joka on Columbiajoen sivujoki.


title: Clearwater (joki Idahossa)

text: Joen valuma-alue on noin 24 800 km, ja sen virtaamaa on säännöstelty syyskuusta 1971 asti joen pohjoishaaran Dworshakin padon avulla. Virtaamaa on mitattu 1910–1913 ja 1924 alkaen. Joen keskimääräinen virtaama ennen Snakejokeen yhtymistä oli 420 m/s vuosina 1972–2005. Suurin mitattu virtaama ennen säännöstelyn aloittamista on 4817 m/s (29. toukokuuta 1948) ja pienin 14,2 m/s (9. tammikuuta 1937 ja 1. joulukuuta 1952). Säännöstelyn aloittamisen jälkeen suurin mitattu virtaama on 3710 m/s (16. kesäkuuta 1974) ja pienin 38,2 m/s (31. lokakuuta 1971).


title: Clearwater (joki Idahossa)

text: Washingtonin ja Idahon osavaltioiden raja kulkee Snakejokea pitkin Clearwaterjoen suun eteläpuolella. Sen pohjoispuolella raja jatkuu suoraan pohjoiseen Kanadan rajalle asti.


title: Clearwater (joki Idahossa)

text: Joki lasketaan alkavaksi sen keski- ja etelähaarojen yhtymäkohdasta Bitterrootvuorilla Kooskian kaupungissa. Joki virtaa luoteeseen, kunnes Orofinon kaupungin jälkeen kääntyy länteen ja siihen yhtyy joen pohjoinen päähaara. Joki laskee Snakejokeen Lewistonin kaupungissa.


title: Clearwater (joki Idahossa)

text: Joen keskinen päähaaraa muodostuu Lochsa- ja Selwayjokien yhtyessä Lowellissa noin 30 kilometriä Kooskiasta itään. Lowellista se virtaa länteen noin 37 kilometriä ennen yhtymistään eteläiseen päähaaraan.


title: Clearwater (joki Idahossa)

text: Eteläinen päähaara saa alkunsa pienempien jokien yhtyessä noin 50 kilometriä Kooksiasta kaakkoon. Se virtaa ensin länteen ja sitten pohjoiseen yhteensä noin 100 kilometriä ennen yhtymistään keskiseen päähaaraan Kooksiassa.


title: Clearwater (joki Idahossa)

text: Joella on tavattu seuraavia kalalajeja vuodesta 1990 alkaen tehdyissä tutkimuksissa:


title: Clearwater (joki Idahossa)

text: Syyskuun 26. päivä vuonna 1805 Lewisin ja Clarkin retkikunta leiriytyi joen varrelle vastapäätä paikkaa, jossa joen pohjoinen sivuhaara laskee jokeen. Retkikunta valmisti keltamännyistä viisi kanoottia, joilla he jatkoivat matkaansa kohti Columbiajokea ja Tyyntämerta 7. lokakuuta. Retkikunta saavutti Snakejoen 10. lokakuuta, Columbian 16. lokakuuta ja Tyynenmeren 24. marraskuuta.


title: Clearwater (joki Idahossa)

text: Paluumatkallaan itään retkikunta saapui joelle 5. toukokuuta 1806. 13. toukokuuta he leiriytyivät joen varrelle noin 30 kilometriä yläjuoksuun aiemmasta leiripaikastaan odottamaan, että lumi sulaisi vuorilla riittävästi niiden ylitystä varten. He jatkoivat matkaansa kohti Saint Louisia 10. kesäkuuta.


title: Clearwater (joki Idahossa)

text: Tulvien ehkäisemiseksi joella sen pohjoishaaran suulle, kolme kilometriä ennen jokien yhtymäkohtaa, rakennettiin Dworshakin pato. Pato sai rakennusluvan vuonna 1962, rakennustyöt aloitettiin 1966, ja kesäkuussa 1972 patoa alettiin käyttää tulvavahinkojen ehkäisyyn. Padon taakse jäävää tekojärveä alettiin käyttää virtaaman säännöstelyyn 21. syyskuuta 1971. Vuonna 1973 pato valmistui myös sähköntuotantoon. 218,5 metriä korkea pato on Yhdysvaltain kolmanneksi korkein.


title: Clearwater (joki Idahossa)

text: Alun perin patoon asennettiin kolme turbiinia sähköntuotantoa varten. Turbiinien yhteenlaskettu tuotantokapasiteetti on 400 megawattia. 1990-luvulla padon sähköntuotantokapasiteetti oli tarkoitus kaksinkertaistaa ja turbiineja asennettiin kolme lisää. Kaikkien kuuden turbiinin käyttäminen täydellä teholla olisi kuitenkin johtanut niin suureen virtaamaan, että alavirtaan olisi tarvittu toinen pato vesimassojen hallitsemiseksi. Asukkaiden vastustuksesta johtuen toista patoa ei kuitenkaan rakennettu, ja vain kolme padon tuurbiineista on käytössä.


title: Clearwater (joki Idahossa)

text: Patoa on kritisoitu sen vaikutuksista joen ekosysteemiin. Pato katkaisi mereen vaeltavien kirjolohien vaellusreitin ja tekojärvi peitti alleen osan vapitien ja valkohäntäpeurojen talvehtimisalueesta.


title: Filippiiniensarvinokka

text: Filippiiniensarvinokka ("Penelopides panini") on sarvinokkien heimoon kuuluva lintu. Sitä tavataan Filippiineillä Panayn saarella ja rannikon lähisaarilla.


title: Filippiiniensarvinokka

text: Lajia esiintyy Filippiineillä Panayn saarella ja sen rannikolla lähisaarilla Sicogon ja Pan de Azucar, Guimaras, Negros, Masbate ja Ticao. Se on 1800-luvulla ollut yleinen saarilla Panay, Guimaras, Negros ja Masbate. Pareja voi nykyisin olla alle 900. Panaylla se on edelleen melko yleinen Panayn vuoriston kansallispuistossa mutta muualla harvinainen. Negrosilla se on havaintojen mukaan vähentynyt. Alalaji ticaensis on hävinnyt Ticaolta, jossa se oli runsaslukuinen 1900-luvun alussa, mutta nyttemmin sen esiintymisestä ei ole näyttöä, eikä saari ole sopiva elinalue. Sicogonilta ja Guimarasilta laji on luultavasti hävinnyt.


title: Filippiiniensarvinokka

text: Kannan suuruudeksi on arvioitu vähintään 1 800 yksilöä, mikä vastaa 1 200 aikuista yksilöä, mutta arvio on nykyisin vanhentunut, ja nyt kannan suuruus voi olla alle tuhat yksilöä. Kanta on ilmeisesti hävinnyt monilta saarilta, ja vähenemisen uskotaan jatkuvan nopeasti. Uutta tietoa kannan suuruudesta tai sen vähenemisestä ei ole, mutta määrän väheneminen ei ole todennäköisesti yhtä nopea tulevaisuudessa, koska jäljellä olevat elinalueet on suojeltu.


title: Filippiiniensarvinokka

text: Laji elää vanhoissa ainavihannissa dipterokarpusmetsissä 1 100 metrin korkeuteen asti, ehkä metsienhakkuun vuoksi siirtynyt jopa 1 500 metrin korkeudellekin, ja toisinaan sitä voi tavata sekundaarimetsissä ja yksittäisissä hedelmäpuissa. Sen pesä on korkeassa puussa, usein muutaman hehtaarin suuruisilla alueilla. Pesäkolojen on havaittu keskittyvän jäljellä oleville elinpaikoille keskimäärin 11 metrin korkeuteen, ja etäisyys pesien välillä oli havaintojen mukaan noin 190 metriä. Pesätiheydeksi arvioitiin Balabagvuorella kolme pesää neliömetrillä.


title: Filippiiniensarvinokka

text: Lajin ravinto koostuu pääasiassa hedelmistä, mutta 14 prosentissa tarkkailuista pesistä ravinto sisälsi eläinperäistä ainesta.


title: Filippiiniensarvinokka

text: Lajin merkittävimmät uhat ovat metsien hävitys ja metsästys. Pieniä metsäalueita on jäljellä saarilla Masbate, Guimaras, Ticao, Pan de Azucar ja Sicogon. Vuonna 1988 arvioitiin, että Negrosilla on jäljellä metsää neljä prosenttia (se voi tosin olla aliarvio) ja Panaylla kahdeksan prosenttia. Aikuisten ja nuorten lintujen metsästys on hyvin yleistä. Lintujen myyntihinta voi olla jopa vain yksi dollari.


title: Aceros

text: Aceros eli aikaisemmalta nimeltään kurttusarvinokat on sarvinokkien heimoon kuuluva lintusuku.


title: Aceros

text: Tavallisesti kurttusarvinokkien sukuun luetaan seuraavat lajit:Vuonna 2013 sukuun jätettiin vain laji kiilasarvinokka, ja muut lajit siirrettiin sukuihin "Rhyticeros" ja "Rhabdotorrhinus".


title: Filippiiniensarvinokat

text: Filippiiniensarvinokat ("Penelopides") on sarvinokkien heimoon kuuluva lintusuku, jonka lajit ovat endeemisiä Filippiineillä.


title: Uurresarvinokat

text: Uurresarvinokat ("Rhyticeros") on sarvinokkien heimoon kuuluva lintusuku.


title: Lophoceros

text: Lophoceros on sarvinokkien heimoon kuuluva lintusuku.


title: Trumpettisarvinokat

text: Trumpettisarvinokat ("Ceratogymna") on sarvinokkien heimoon kuuluva lintusuku, jota tavataan Saharan eteläpuolisessa Afrikassa.


title: Minipeli

text: Minipeli (toisinaan myös "alipeli" tai "mikropeli") on lyhyt videopeli, joka sisältyy toiseen videopeliin. Minipeli on aina lyhyempi ja yksinkertaisempi kuin peli johon se sisältyy.


title: Minipeli

text: Esimerkiksi Project Gotham Racing 4 ajopelissä on "Geometry Wars" -niminen räiskintäpeli, josta on julkaistu myös itsenäisesti pelattava versio "".


title: Minipeli

text: "Mario Party" -pelit ovat kokoelmia erilaisia minipelejä.


title: Minipeli

text: Peli voi olla toisinaan pääsiäismunan muodossa tai tekemisenä pelin latausruudun aikana.


title: Rudolf Wilhelm Österman

text: Rudolf Wilhelm Österman (26. maaliskuuta 1890 Valkeala – 22. toukokuuta 1918 Helsinki) oli suomalainen toimittaja, joka vuoden 1918 sisällissodan aikana oli yksi Turun punaisten johtohahmoja.


title: Rudolf Wilhelm Österman

text: Turun Klassillinen Lyseon käynyt Österman työskenteli Turussa ilmestyneen sosialidemokraattisen "Arbetet"-lehden toimittajana. Sisällissodan alettua Österman nimitettiin 8. helmikuuta 1918 kansanvaltuuskunnan Turun ja Porin läänin lääninvaltuuskunnan komissaariksi, mikä punaisten hallinnossa vastasi maaherran tehtävää. Maaliskuun puolivälissä Österman osallistui Georg Boldtin johdolla Ahvenanmaalla käytyihin neuvotteluihin saaret hieman aikaisemmin miehittäneiden saksalaisten kanssa.


title: Rudolf Wilhelm Österman

text: Punaisten jätettyä Turun 12. huhtikuuta, Österman pakeni kaupungista Viipuriin matkanneella junalla, joka ei kuitenkaan päässyt määränpäähänsä. lehtitietojen mukaan hän yritti tämän jälkeen jalkaisin kohti itää, mutta jäi ilmeisesti Myrskylässä valkoisten vangiksi yhdessä Turun miliisipäällikön William Lundbergin ja toimittaja Walter Borgin nuoremman pojan Erik Borgin kanssa. Miehet toimitettiin Helsingin vankileirille, jossa Österman tuomittiin kuolemaan 22. toukokuuta ja teloitettiin välittömästi. Myös Lundberg ja Borg ammuttiin toukokuun aikana.


title: Afrikansarvinokat

text: Afrikansarvinokat ("Bycanistes") on sarvinokkien heimoon kuuluva lintusuku.


title: Iain De Caestecker

text: Iain De Caestecker (s. 29. joulukuuta 1987 Glasgow, Skotlanti) on skotlantilainen näyttelijä. Hänet tunnetaan parhaiten rooleistaan elokuvissa "Shell "(2012), "In Fear "(2013), "Not Another Happy Ending" (2013), "Lost River" (2014) ja televisiosarjassa "S.H.I.E.L.D. Agentit" (2013–).


title: Slaviša Jokanović

text: Slaviša Jokanović (s. 16. elokuuta 1968) on serbialainen entinen jalkapalloilija ja nykyinen jalkapallovalmentaja. Hän on valmentanut englantilaista Fulham-seuraa vuodesta 2015. Pelaajaurallaan Jokanović oli puolustava keskikenttäpelaaja.


title: Slaviša Jokanović

text: Jokanović pelasi Jugoslavian maajoukkueessa 1991–2002. Hän ehti edustaa monia seuroja, kuten Teneriffaa, Ciudad Murciaa ja Chelsea FC:tä. Valmentajan uransa hän aloitti vuonna 2007.


title: Eveliina Salonen

text: Eveliina Salonen (s. 1999) on suomalainen frisbeegolfaaja, joka on urallaan voittanut Euroopan-mestaruuden sekä kolmesti Suomen mestaruuden. Hän aloitti lajin harrastamisen vuonna 2012 ja teki virallisen kisadebyyttinsä vuonna 2014. Huhtikuussa 2017 Salonen oli maailmanrankingissa kymmenennellä sijalla.


title: Eveliina Salonen

text: Salonen saavutti ensimmäisen Suomen mestaruutensa vuonna 2015, jolloin hän nousi voittoon kuuden heiton takamatkalta. Seuraavana vuonna hän uusi mestaruutensa 13 heiton erolla toiseksi tulleeseen Henna Blomroosiin. Vuonna 2016 Salonen voitti 17-vuotiaana myös Euroopan mestaruuden Oulussa järjestetyissä EM-kisoissa.


title: Eveliina Salonen

text: Salonen siirtyi vuonna 2017 Innova Discsin joukkueeseen. Saman vuoden helmikuussa hän heitti ensimmäisen kerran urallaan Yhdysvalloissa, jossa hän sijoittui Gentlemen's Club Challengessa neljänneksi ja Memorial Championshipissä kuudenneksi. Elokuussa Salonen voitti kolmannen peräkkäisen Suomen mestaruuden.


title: Eveliina Salonen

text: Heinäkuussa 2018 Salonen voitti ensimmäisen major-turnauksensa, kun hän sijoittui ensimmäiseksi Konopiště Openissa. Edellisestä eurooppalaispelaajan ottamasta major-voitosta oli kulunut kahdeksan vuotta.


title: Red Hot and Heavy

text: Red Hot and Heavy on tanskalaisen heavy metal -yhtye Pretty Maidsin ensimmäinen studioalbumi. Se on julkaistu vuonna 1984 levymerkillä CBS Records.


title: Sundamaa

text: Sundamaa tai Sunda on eliömaantieteellinen alue, joka sisältää Indonesian saaret Borneon, Sumatran, Jaavan, Balin sekä Malakan niemimaan. Viimeisen jääkauden myötä, suunnilleen 15 000–7 000 vuotta sitten, merenpinta nousi, mikä vaikutti eliömaantieteellisen alueen muodostumiseen.


title: Future World (albumi)

text: Future World on tanskalaisen heavy metal -yhtye Pretty Maidsin toinen studioalbumi. Se on julkaistu vuonna 1987 levymerkillä CBS Records.


title: Jump the Gun

text: Jump the Gun on tanskalaisen heavy metal -yhtye Pretty Maidsin kolmas studioalbumi. Se on julkaistu vuonna 1990 levymerkillä CBS Records.


title: Myssysarvinokka

text: Myssysarvinokka ("Berenicornis comatus") on sarvinokkien heimoon kuuluva lintu, ja sukunsa Berenicornis ainoa laji. Sitä tavataan Malakan niemimaalla, Sumatralla ja Borneossa. Lajin elinympäristöjen tuhoutuminen on 2000-luvulla ollut nopeata, ja sitä uhkaa myös metsästäminen. Se onkin luokiteltu erittäin uhanalaiseksi.


title: Pepelit

text: Pepelit (myös "papelit, pepeit, papeit") ovat atlantinkongolaista kieltä puhuva kansa Guinea-Bissaussa, Guineassa ja Senegalin Casamancen alueella. Vuoden 2009 väestönlaskennan mukaan Guinea-Bissaussa asui 130 651 pepeliä, mikä on 9,1 % maan väestöstä. Pepelit ovat fulbejen, balantejen ja mandinkojen jälkeen Guinea-Bissaun neljänneksi suurin etninen ryhmä.


title: Pepelit

text: Pepelit asuvat etupäässä Bissaun ympäristössä ja Biombon alueella. He ovat kielellisesti lähellä mankanjoja ja mandjakoita. Kansan pääelinkeino on riisin viljely. Osa pepeleistä on vuosisatojen kuluessa omaksunut portugalilaisia kulttuuripiirteitä. Vuoden 2009 väestönlaskennan mukaan 44 % on kristittyjä ja 31 % perinteisen uskonnon harjoittajia.


title: Sin-Decade

text: Sin-Decade on tanskalaisen heavy metal -yhtye Pretty Maidsin neljäs studioalbumi. Se on julkaistu vuonna 1992 levymerkillä CBS Records.


title: Stripped (Pretty Maidsin albumi)

text: Stripped on tanskalaisen heavy metal -yhtye Pretty Maidsin viides studioalbumi. Se on julkaistu vuonna 1993 levymerkillä CBS Records. Levy on akustinen.


title: Jalkapallo Ystävyydelle

text: Jalkapallo Ystävyydelle (engl."Football For Friendship") on lasten vuosittainen kansainvälinen sosiaalinen ohjelma, jonka järjestää PJSC Gazprom. Ohjelman tarkoitus on kehittää nuoressa sukupolvessa jalkapallon välityksellä tärkeitä arvoja ja kiinnostusta terveelliseen elämäntapaan. Ohjelman puitteissa eri maiden 12-vuotiaat jalkapalloilijat osallistuvat lasten vuotuiseen kansainväliseen foorumiin, "Jalkapallo Ystävyydelle" -maailmancupiin sekä jalkapallon ja ystävyyden kansainväliseen päivään.


title: Jalkapallo Ystävyydelle

text: Ohjelman globaali organisoija on AGT-viestintäryhmä (Venäjä).


title: Jalkapallo Ystävyydelle

text: Ensimmäinen lasten kansainvälinen Jalkapallo Ystävyydelle -foorumi järjestettiin Lontoossa 25. toukokuuta 2013. Siihen osallistui 670 lasta 8 maasta: Bulgariasta, Isosta-Britanniasta, Unkarista, Saksasta, Kreikasta, Venäjältä, Serbiasta ja Sloveniasta. Venäjää edusti 11 jalkapallojoukkuetta 11 Venäjän kaupungista, jotka tulevat isännöimään Fifan maailmancupin otteluita 2018. Myös Zenit-, Chelsea-, Schalke 04- ja Crvena Zvezda -klubien juniorijoukkueet, Gazpromin järjestämän lasten urheilupäivän voittajat sekä Fakel-festivaalin voittajat osallistuivat foorumiin.


title: Jalkapallo Ystävyydelle

text: Foorumin aikana lapset keskustelivat muista maista saapuvien kumppaniensa ja kuuluisien jalkapalloilijoiden kanssa sekä osallistuivat Uefan 2012/2013 Mestarien liigan finaaliin Wembley-stadionilla.


title: Jalkapallo Ystävyydelle

text: Foorumin tuloksena oli avoin kirje, jossa lapset esittivät ohjelman kahdeksan arvoa: ystävyys, tasa-arvo, oikeus, terveys, rauha, uskollisuus, voitto ja perinteet. Myöhemmin kirje lähetettiin Uefan, Fifan ja Kansainvälinen olympiakomitean johtajille. Syyskuussa 2013 Vladimir Putinin ja Vitaly Mutkon kanssa pidetyssä kokouksessa Sepp Blatter vahvisti saaneensa kirjeen ja totesi, että hän oli valmis antamaan tukensa Jalkapallo Ystävyydelle -foorumille.


title: Jalkapallo Ystävyydelle

text: Toinen Jalkapallo Ystävyydelle -ohjelman kausi järjestettiin Lisbonissa 23.–25. toukokuuta 2014 ja siihen osallistui yli 450 teini-ikäistä 16 maasta: Valko-Venäjä, Bulgaria, Iso-Britannia, Unkari, Saksa, Italia, Alankomaat, Puola, Portugali, Venäjä, Serbia, Slovenia, Turkki, Ukraina, Ranska ja Kroatia. Nuoret jalkapalloilijat osallistuivat kansainväliseen Jalkapallo Ystävyydelle -foorumiin, katujalkapalloturnaukseen sekä seurasivat Uefan 2013/2014 Mestarien liigan finaalia. Vuoden 2014 kansainvälisen katujalkapalloturnauksen voittaja oli Benfican juniorijoukkue (Portugali).


title: Jalkapallo Ystävyydelle

text: Ohjelman toisen kauden tuloksena oli johtajan valinta Jalkapallo Ystävyydelle -liikkeelle. Valinta kohdistui Felipe Suareziin Portugalista. Liikkeen johtajana hän vieraili kesäkuussa 2014 yhdeksännessä kansainvälisessä nuorisojalkapalloturnauksessa, joka järjestettiin Juri Morozovin muistoksi.


title: Jalkapallo Ystävyydelle

text: Kansainvälisen Jalkapallo Ystävyydelle -sosiaaliohjelman kolmas kausi järjestettiin Berliinissä kesäkuussa 2015. Nuoret osallistujat Aasian mantereelta – lasten jalkapallojoukkueet Japanista, Kiinasta ja Kazakstanista – osallistuivat ohjelmaan ensimmäistä kertaa. Kolmanteen kauteen otti osaa kaikkiaan 24 jalkapalloklubin juniorijoukkueet 24 maasta.


title: Jalkapallo Ystävyydelle

text: Nuoret jalkapalloilijat keskustelivat toisista maista tulevien kumppaneidensa ja jalkapalloilun tähtien kanssa, mukaan lukien Franz Beckenbauer -ohjelman globaali suurlähettiläs, sekä osallistuivat juniorijoukkueiden katujalkapalloturnaukseen. Vuoden 2015 kansainvälisen katujalkapalloturnauksen voittaja oli Rapidin juniorijoukkue (Itävalta).


title: Jalkapallo Ystävyydelle

text: Jalkapallo Ystävyydelle -ohjelman kolmannen kauden tapahtumia seurasi noin 200 journalistia maailman johtavista julkaisuista samoin kuin 24 nuorta reportteria Euroopasta ja Aasiasta. Nämä olivat Lasten kansainvälisen lehdistökeskuksen jäseniä.


title: Jalkapallo Ystävyydelle

text: Vuoden 2015 huippukohta oli seremonia, jossa myönnettiin Yhdeksän arvon cup -palkinto. Tämän voitti Barcelonan jalkapalloklubi (Espanja). Voittajan valitsivat lapset, jotka foorumin aattona osallistuivat kaikissa 24 osallistujamaassa järjestettyyn globaaliin äänestykseen.


title: Jalkapallo Ystävyydelle

text: Foorumin lopussa kaikki osallistujat noudattivat perinnettä osallistua katsojina Mestarien liigan finaaliin 2014–2015 Berliinin olympiastadionilla.


title: Jalkapallo Ystävyydelle

text: Vuoden 2016 kansainvälisen Jalkapallo Ystävyydelle -sosiaalisen ohjelman aloitus muodosti osan verkossa pidettyä Hangout-lehdistötilaisuutta, joka järjestettiin 24. maaliskuuta Münchenissä ja johon osallistui Franz Beckenbauer -ohjelman globaali suurlähettiläs.


title: Jalkapallo Ystävyydelle

text: Ohjelman neljänteen kauteen liittyi kahdeksan uutta juniorijoukkuetta Azerbaidžanista, Algeriasta, Armeniasta, Argentiinasta, Brasiliasta, Vietnamista, Kirgisiasta ja Syyriasta, niin että osallistujamaiden kokonaismäärä nousi kolmeenkymmeneenkahteen.


title: Jalkapallo Ystävyydelle

text: Äänestys ainutlaatuisesta Yhdeksän arvon cup -palkinnosta alkoi 5. huhtikuuta 2016. Fanit kaikkialta maailmasta osallistuivat voittajan valintaan, mutta lopullisen päätöksen tekivät Jalkapallo Ystävyydelle -ohjelmaan osallistujat äänestämällä. Cupin voitti Baijerin jalkapalloklubi (München). Jalkapallo Ystävyydelle -osallistujat panivat merkille klubin toiminnan sellaisten lasten auttamiseksi, joilla on erityistarpeita, sekä sen aloitteet tarjota hoitoa lapsille eri maissa ja auttaa avun tarpeessa olevia.


title: Jalkapallo Ystävyydelle

text: Neljäs kansainvälinen Jalkapallo Ystävyydelle -lastenfoorumi ja lasten kansainvälisen katujalkapalloturnauksen loppupeli järjestettiin 27.–28. toukokuuta 2016 Milanossa.  Turnauksen voittaja oli Maribor-joukkue Sloveniasta. Foorumin päätteeksi osallistujat noudattivat perinnettä ja osallistuivat Uefan Mestarien liigan finaaliin. Foorumin tapahtumia seurasi yli 200 journalistia maailman johtavista medioista samoin kuin Lasten kansainvälisestä lehdistökeskuksesta, johon kuului nuoria journalisteja osallistujamaista.


title: Jalkapallo Ystävyydelle

text: Jalkapallo Ystävyydelle -ohjelman neljänteen kauteen otti osaa nuoria jalkapalloilijoita Syyrian Al-Wahda-klubista, mikä oli ennenkuulumatonta. Se, että Syyrian joukkue oli ohjelman osallistujien mukana ja että syyrialaiset lapset vierailivat Milanossa järjestetyissä tapahtumissa, oli tärkeä askel kohti maan humanitaarisen eristämisen voittamista. Kansainvälisen Russia Today (Venäjä tänään) -televisiokanavan arabiankielinen urheilutoimituskunta kuvasi yhdessä Syyrian jalkapalloliiton kanssa projektiin osallistuneista lapsista dokumenttifilmin nimeltä "Kolme päivää ilman sotaa". Filmin ensi-illassa Damaskoksessa 14. syyskuuta 2016 kävi yli 7 000 ihmistä.


title: Jalkapallo Ystävyydelle

text: Paikkana lasten kansainväliselle Jalkapallo Ystävyydelle -sosiaaliselle ohjelmalle toimi vuonna 2017 Pietari (Venäjä), ja päätöstapahtumat järjestettiin täällä 26. kesäkuuta – 3. heinäkuuta.


title: Jalkapallo Ystävyydelle

text: Vuonna 2017 osallistujamaiden lukumäärä nousi kolmestakymmenestäkahdesta kuuteenkymmeneenneljään. Jalkapallo Ystävyyteen -ohjelmaan osallistui ensimmäistä kertaa lapsia Meksikosta ja Yhdysvalloista. Näin projekti yhdisti nuoria pelaajia neljältä mantereelta — Afrikasta, Euraasiasta, Pohjois-Amerikasta ja Etelä-Amerikasta.


title: Jalkapallo Ystävyydelle

text: Viidennellä kaudella ohjelma toteutettiin uuden konseptin mukaan: jokaisesta maasta valittiin yksi nuori jalkapalloilija edustamaan kyseistä maata. Kaverit yhdistettiin kahdeksaan kansainväliseen ystävyysjoukkueeseen, jotka muodostuivat 12-vuotiaista pojista ja tytöistä, liikuntarajoitteiset mukaan lukien.


title: Jalkapallo Ystävyydelle

text: Joukkueiden maakokoonpano ja osallistujamaiden edustajien pelipaikat määritettiin arpomalla. Arvonta suoritettiin Internet-konferenssitilassa. Kahdeksaa ystävyysjoukkuetta johtivat nuoret valmentajat: Rene Lampert (Slovenia), Stefan Maksimovich (Serbia), Brandon Shabani (Iso-Britannia), Charlie Sui (Kiina), Anatoly Chentuloyev (Venäjä), Bogdan Krolevetsky (Venäjä), Anton Ivanov (Venäjä) ja Emma Henschen (Alankomaat). Myös Liliya Matsumoto (Japani), kansainvälisen Jalkapallo Ystävyydelle -lehdistökeskuksen edustaja, osallistui arvontaan.


title: Jalkapallo Ystävyydelle

text: Jalkapallo Ystävyydelle 2017 -maailmancupin voittaja oli oranssi joukkue, joka muodostui nuoresta valmentajasta ja nuorista jalkapalloilijoista yhdeksästä maasta: Rene Lampert (Slovenia), Hong Jun Marvin Tue (Singapore), Paul Puig I Montana (Espanja), Gabriel Mendoza (Bolivia), Ravan Kazimov (Azerbaidžan), Khrisimir Stanimirov Stanchev (Bulgaria), Ivan Agustin Casco (Argentiina), Roman Horak (Tšekin tasavalta) ja Hamzah Yusuf Nuri Alhavvat (Libya).


title: Jalkapallo Ystävyydelle

text: Kansainväliseen Jalkapallo Ystävyydelle -lastenfoorumiin osallistui myös Viktor Zubkov (PJSC Gazprom -johtokunnan puheenjohtaja) [38], Fatma Samura (Fifan pääsihteeri), Philippe Le Flock (Fifan kaupallinen pääjohtaja), Giulio Baptista (brasilialainen jalkapalloilija), Ivan Zamorano (Chileläinen hyökkääjä), Alexander Kerzhakov (Venäläinen jalkapalloilija) sekä muita vierailijoita, jotka halusivat edistää keskeisiä inhimillisiä arvoja nuoremman sukupolven keskuudessa.


title: Jalkapallo Ystävyydelle

text: Vuonna 2017 projekti toi yhteen yli 600 000 henkilöä ja yli 1000 lasta sekä aikuista 64 maasta osallistui päätöstapahtumiin Pietarissa.


title: Jalkapallo Ystävyydelle

text: Jalkapallo Ystävyydelle -ohjelman kuudes kausi on päätetty järjestää vuonna 2018 Venäjällä 15. helmikuuta – 15. kesäkuuta. Ohjelman osallistujat muodostuvat nuorista jalkapalloilijoista ja journalisteista, jotka edustavat 211 maata ja aluetta maailmassa. Vuoden 2018 ohjelman virallinen aloitus tapahtui Jalkapallo Ystävyydelle -arvontalähetyksellä, jonka mukaan muodostettiin 32 kansainvälistä jalkapallojoukkuetta – ystävyysjoukkuetta.


title: Jalkapallo Ystävyydelle

text: Jalkapallo Ystävyydelle -ohjelman uutena osana toimii ympäristönäkökulma – vuoden 2018 kansainväliset ystävyysjalkapallojoukkueet on nimetty harvinaisten ja uhanalaisten eläinlajien mukaan:Jalkapallo Ystävyydelle 2018 -ohjelmaan osallistuvat maat ja alueet:


title: Jalkapallo Ystävyydelle

text: 1. Australian liittovaltio


title: Jalkapallo Ystävyydelle

text: 2. Itävallan tasavalta


title: Jalkapallo Ystävyydelle

text: 3. Azerbaidžanin tasavalta


title: Jalkapallo Ystävyydelle

text: 4. Algerian demokraattinen kansantasavalta


title: Jalkapallo Ystävyydelle

text: 5. Yhdysvaltain Neitsytsaaret


title: Jalkapallo Ystävyydelle

text: 6. Amerikan Samoa


title: Jalkapallo Ystävyydelle

text: 7. Anguilla


title: Jalkapallo Ystävyydelle

text: 8. Antigua ja Barbuda


title: Jalkapallo Ystävyydelle

text: 9. Egyptin arabitasavalta


title: Jalkapallo Ystävyydelle

text: 10. Argentiinan tasavalta


title: Jalkapallo Ystävyydelle

text: 11. Aruba


title: Jalkapallo Ystävyydelle

text: 12. Barbados


title: Jalkapallo Ystävyydelle

text: 13. Belize


title: Jalkapallo Ystävyydelle

text: 14. Bermudan saaret


title: Jalkapallo Ystävyydelle

text: 15. Venezuelan bolivariaaninen tasavalta


title: Jalkapallo Ystävyydelle

text: 16. Bosnia ja Hertsegovina


title: Jalkapallo Ystävyydelle

text: 17. Britannian Neitsytsaaret


title: Jalkapallo Ystävyydelle

text: 18. Burkina Faso


title: Jalkapallo Ystävyydelle

text: 19. Luxemburgin suurherttuakunta


title: Jalkapallo Ystävyydelle

text: 20. Unkari


title: Jalkapallo Ystävyydelle

text: 21. Uruguayn itämainen tasavalta


title: Jalkapallo Ystävyydelle

text: 22. Gabonin tasavalta


title: Jalkapallo Ystävyydelle

text: 23. Guinean tasavalta


title: Jalkapallo Ystävyydelle

text: 24. Gibraltar


title: Jalkapallo Ystävyydelle

text: 25. Brunei Darussalam


title: Jalkapallo Ystävyydelle

text: 26. Israelin valtio


title: Jalkapallo Ystävyydelle

text: 27. Qatarin valtio


title: Jalkapallo Ystävyydelle

text: 28. Kuwaitin valtio


title: Jalkapallo Ystävyydelle

text: 29. Libyan valtio


title: Jalkapallo Ystävyydelle

text: 30. Palestiinan valtio


title: Jalkapallo Ystävyydelle

text: 31. Grenada


title: Jalkapallo Ystävyydelle

text: 32. Helleeninen tasavalta


title: Jalkapallo Ystävyydelle

text: 33. Georgia


title: Jalkapallo Ystävyydelle

text: 34. Itä-Timorin demokraattinen tasavalta


title: Jalkapallo Ystävyydelle

text: 35. Kongon demokraattinen tasavalta


title: Jalkapallo Ystävyydelle

text: 36. São Tomén ja Príncipen demokraattinen tasavalta


title: Jalkapallo Ystävyydelle

text: 37. Sri Lankan demokraattinen sosialistinen tasavalta


title: Jalkapallo Ystävyydelle

text: 38. Dominikaaninen tasavalta


title: Jalkapallo Ystävyydelle

text: 39. Jordanian hašemiittinen kuningaskunta


title: Jalkapallo Ystävyydelle

text: 40. Afganistanin islamilainen tasavalta


title: Jalkapallo Ystävyydelle

text: 41. Iranin islamilainen tasavalta


title: Jalkapallo Ystävyydelle

text: 42. Mauritanian islamilainen tasavalta


title: Jalkapallo Ystävyydelle

text: 43. Italian tasavalta


title: Jalkapallo Ystävyydelle

text: 44. Jemenin tasavalta


title: Jalkapallo Ystävyydelle

text: 45. Caymansaaret


title: Jalkapallo Ystävyydelle

text: 46. Kanada


title: Jalkapallo Ystävyydelle

text: 47. Kiinan kansantasavalta


title: Jalkapallo Ystävyydelle

text: 48. Kiinalainen Taipei (Taiwan)


title: Jalkapallo Ystävyydelle

text: 49. Andorran ruhtinaskunta


title: Jalkapallo Ystävyydelle

text: 50. Liechtensteinin ruhtinaskunta


title: Jalkapallo Ystävyydelle

text: 51. Guyanan osuustoiminnallinen tasavalta


title: Jalkapallo Ystävyydelle

text: 52. Korean demokraattinen kansantasavalta


title: Jalkapallo Ystävyydelle

text: 53. Bahrainin kuningaskunta


title: Jalkapallo Ystävyydelle

text: 54. Belgian kuningaskunta


title: Jalkapallo Ystävyydelle

text: 55. Bhutanin kuningaskunta


title: Jalkapallo Ystävyydelle

text: 56. Tanskan kuningaskunta


title: Jalkapallo Ystävyydelle

text: 57. Espanjan kuningaskunta


title: Jalkapallo Ystävyydelle

text: 58. Kambodžan kuningaskunta


title: Jalkapallo Ystävyydelle

text: 59. Lesothon kuningaskunta


title: Jalkapallo Ystävyydelle

text: 60. Marokon kuningaskunta


title: Jalkapallo Ystävyydelle

text: 61. Alankomaiden kuningaskunta


title: Jalkapallo Ystävyydelle

text: 62. Norjan kuningaskunta


title: Jalkapallo Ystävyydelle

text: 63. Saudi-Arabian kuningaskunta


title: Jalkapallo Ystävyydelle

text: 64. Swazimaan kuningaskunta


title: Jalkapallo Ystävyydelle

text: 65. Thaimaan kuningaskunta


title: Jalkapallo Ystävyydelle

text: 66. Tongan kuningaskunta


title: Jalkapallo Ystävyydelle

text: 67. Ruotsin kuningaskunta


title: Jalkapallo Ystävyydelle

text: 68. Kirgisian tasavalta


title: Jalkapallo Ystävyydelle

text: 69. Curaçao


title: Jalkapallo Ystävyydelle

text: 70. Laosin demokraattinen kansantasavalta


title: Jalkapallo Ystävyydelle

text: 71. Latvian tasavalta


title: Jalkapallo Ystävyydelle

text: 72. Libanonin tasavalta


title: Jalkapallo Ystävyydelle

text: 73. Liettuan tasavalta


title: Jalkapallo Ystävyydelle

text: 74. Malesia


title: Jalkapallo Ystävyydelle

text: 75. Malediivien tasavalta


title: Jalkapallo Ystävyydelle

text: 76. Meksikon yhdistyneet osavaltiot


title: Jalkapallo Ystävyydelle

text: 77. Bolivian monikansainen valtio


title: Jalkapallo Ystävyydelle

text: 78. Mongolia


title: Jalkapallo Ystävyydelle

text: 79. Montserrat


title: Jalkapallo Ystävyydelle

text: 80. Bangladeshin kansantasavalta


title: Jalkapallo Ystävyydelle

text: 81. Papua-Uuden-Guinean itsenäinen valtio


title: Jalkapallo Ystävyydelle

text: 82. Samoan itsenäinen valtio


title: Jalkapallo Ystävyydelle

text: 83. Uusi-Seelanti


title: Jalkapallo Ystävyydelle

text: 84. Uusi-Kaledonia


title: Jalkapallo Ystävyydelle

text: 85. Tansanian yhdistynyt tasavalta


title: Jalkapallo Ystävyydelle

text: 86. Yhdistyneet arabiemiirikunnat


title: Jalkapallo Ystävyydelle

text: 87. Cookinsaaret


title: Jalkapallo Ystävyydelle

text: 88. Turks- ja Caicossaaret


title: Jalkapallo Ystävyydelle

text: 89. Albanian tasavalta


title: Jalkapallo Ystävyydelle

text: 90. Angolan tasavalta


title: Jalkapallo Ystävyydelle

text: 91. Armenian tasavalta


title: Jalkapallo Ystävyydelle

text: 92. Valko-Venäjän tasavalta


title: Jalkapallo Ystävyydelle

text: 93. Beninin tasavalta


title: Jalkapallo Ystävyydelle

text: 94. Bulgarian tasavalta


title: Jalkapallo Ystävyydelle

text: 95. Botswanan tasavalta


title: Jalkapallo Ystävyydelle

text: 96. Burundin tasavalta


title: Jalkapallo Ystävyydelle

text: 97. Vanuatun tasavalta


title: Jalkapallo Ystävyydelle

text: 98. Haitin tasavalta


title: Jalkapallo Ystävyydelle

text: 99. Gambian tasavalta


title: Jalkapallo Ystävyydelle

text: 100. Ghanan tasavalta


title: Jalkapallo Ystävyydelle

text: 101. Guatemalan tasavalta


title: Jalkapallo Ystävyydelle

text: 102. Guinea-Bissaun tasavalta


title: Jalkapallo Ystävyydelle

text: 103. Hondurasin tasavalta


title: Jalkapallo Ystävyydelle

text: 104. Djiboutin tasavalta


title: Jalkapallo Ystävyydelle

text: 105. Sambian tasavalta


title: Jalkapallo Ystävyydelle

text: 106. Zimbabwen tasavalta


title: Jalkapallo Ystävyydelle

text: 107. Intian tasavalta


title: Jalkapallo Ystävyydelle

text: 108. Indonesian tasavalta


title: Jalkapallo Ystävyydelle

text: 109. Irakin tasavalta


title: Jalkapallo Ystävyydelle

text: 110. Irlannin tasavalta


title: Jalkapallo Ystävyydelle

text: 111. Islanti


title: Jalkapallo Ystävyydelle

text: 112. Kazakstanin tasavalta


title: Jalkapallo Ystävyydelle

text: 113. Kenian tasavalta


title: Jalkapallo Ystävyydelle

text: 114. Kyproksen tasavalta


title: Jalkapallo Ystävyydelle

text: 115. Kolumbian tasavalta


title: Jalkapallo Ystävyydelle

text: 116. Kongon tasavalta


title: Jalkapallo Ystävyydelle

text: 117. Korean tasavalta


title: Jalkapallo Ystävyydelle

text: 118. Kosovon tasavalta


title: Jalkapallo Ystävyydelle

text: 119. Costa Rican tasavalta


title: Jalkapallo Ystävyydelle

text: 120. Norsunluurannikon tasavalta


title: Jalkapallo Ystävyydelle

text: 121. Kuuban tasavalta


title: Jalkapallo Ystävyydelle

text: 122. Liberian tasavalta


title: Jalkapallo Ystävyydelle

text: 123. Mauritiuksen tasavalta


title: Jalkapallo Ystävyydelle

text: 124. Madagaskarin tasavalta


title: Jalkapallo Ystävyydelle

text: 125. Makedonian tasavalta


title: Jalkapallo Ystävyydelle

text: 126. Malawin tasavalta


title: Jalkapallo Ystävyydelle

text: 127. Malin tasavalta


title: Jalkapallo Ystävyydelle

text: 128. Maltan tasavalta


title: Jalkapallo Ystävyydelle

text: 129. Mosambikin tasavalta


title: Jalkapallo Ystävyydelle

text: 130. Moldovan tasavalta


title: Jalkapallo Ystävyydelle

text: 131. Namibian tasavalta


title: Jalkapallo Ystävyydelle

text: 132. Nigerin tasavalta


title: Jalkapallo Ystävyydelle

text: 133. Nicaraguan tasavalta


title: Jalkapallo Ystävyydelle

text: 134. Kap Verden tasavalta


title: Jalkapallo Ystävyydelle

text: 135. Pakistanin islamilainen tasavalta


title: Jalkapallo Ystävyydelle

text: 136. Panaman tasavalta


title: Jalkapallo Ystävyydelle

text: 137. Paraguayn tasavalta


title: Jalkapallo Ystävyydelle

text: 138. Perun tasavalta


title: Jalkapallo Ystävyydelle

text: 139. Puolan tasavalta


title: Jalkapallo Ystävyydelle

text: 140. Portugalin tasavalta


title: Jalkapallo Ystävyydelle

text: 141. Ruandan tasavalta


title: Jalkapallo Ystävyydelle

text: 142. San Marinon tasavalta


title: Jalkapallo Ystävyydelle

text: 143. Seychellien tasavalta


title: Jalkapallo Ystävyydelle

text: 144. Senegalin tasavalta


title: Jalkapallo Ystävyydelle

text: 145. Serbian tasavalta


title: Jalkapallo Ystävyydelle

text: 146. Singaporen tasavalta


title: Jalkapallo Ystävyydelle

text: 147. Slovenian tasavalta


title: Jalkapallo Ystävyydelle

text: 148. Myanmarin liiton tasavalta


title: Jalkapallo Ystävyydelle

text: 149. Sudanin tasavalta


title: Jalkapallo Ystävyydelle

text: 150. Surinamen tasavalta


title: Jalkapallo Ystävyydelle

text: 151. Sierra Leonen tasavalta


title: Jalkapallo Ystävyydelle

text: 152. Tadžikistanin tasavalta


title: Jalkapallo Ystävyydelle

text: 153. Trinidad ja Tobago


title: Jalkapallo Ystävyydelle

text: 154. Turkmenistan


title: Jalkapallo Ystävyydelle

text: 155. Ugandan tasavalta


title: Jalkapallo Ystävyydelle

text: 156. Uzbekistanin tasavalta


title: Jalkapallo Ystävyydelle

text: 157. Fidžin tasavalta


title: Jalkapallo Ystävyydelle

text: 158. Filippiinien tasavalta


title: Jalkapallo Ystävyydelle

text: 159. Kroatian tasavalta


title: Jalkapallo Ystävyydelle

text: 160. Tšadin tasavalta


title: Jalkapallo Ystävyydelle

text: 161. Montenegron tasavalta


title: Jalkapallo Ystävyydelle

text: 162. Chilen tasavalta


title: Jalkapallo Ystävyydelle

text: 163. Ecuadorin tasavalta


title: Jalkapallo Ystävyydelle

text: 164. Päiväntasaajan Guinean tasavalta


title: Jalkapallo Ystävyydelle

text: 165. El Salvadorin tasavalta


title: Jalkapallo Ystävyydelle

text: 166. Etelä-Sudanin tasavalta


title: Jalkapallo Ystävyydelle

text: 167. Kamerunin tasavalta


title: Jalkapallo Ystävyydelle

text: 168. Venäjän federaatio


title: Jalkapallo Ystävyydelle

text: 169. Romania


title: Jalkapallo Ystävyydelle

text: 170. Hongkong, Kiinan kansantasavallan erityishallintoalue


title: Jalkapallo Ystävyydelle

text: 171. Puerto Ricon vapaa itsehallintoalue


title: Jalkapallo Ystävyydelle

text: 172. Pohjois-Irlanti


title: Jalkapallo Ystävyydelle

text: 173. Saint Vincent ja Grenadiinit


title: Jalkapallo Ystävyydelle

text: 174. Saint Lucia


title: Jalkapallo Ystävyydelle

text: 175. Syyrian arabitasavalta


title: Jalkapallo Ystävyydelle

text: 176. Slovakian tasavalta


title: Jalkapallo Ystävyydelle

text: 177. Bahaman liittovaltio


title: Jalkapallo Ystävyydelle

text: 178. Dominican liittovaltio


title: Jalkapallo Ystävyydelle

text: 179. Ison-Britannian ja Pohjois-Irlannin yhdistynyt kuningaskunta


title: Jalkapallo Ystävyydelle

text: 180. Amerikan yhdysvallat


title: Jalkapallo Ystävyydelle

text: 181. Solomonsaaret


title: Jalkapallo Ystävyydelle

text: 182. Vietnamin sosialistinen tasavalta


title: Jalkapallo Ystävyydelle

text: 183. Komorien liitto


title: Jalkapallo Ystävyydelle

text: 184. Macao, Kiinan kansantasavallan erityishallintoalue


title: Jalkapallo Ystävyydelle

text: 185. Omanin sulttaanikunta


title: Jalkapallo Ystävyydelle

text: 186. Tahiti


title: Jalkapallo Ystävyydelle

text: 187. Guamin territorio


title: Jalkapallo Ystävyydelle

text: 188. Togon tasavalta


title: Jalkapallo Ystävyydelle

text: 189. Tunisian tasavalta


title: Jalkapallo Ystävyydelle

text: 190. Turkin tasavalta


title: Jalkapallo Ystävyydelle

text: 191. Ukraina


title: Jalkapallo Ystävyydelle

text: 192. Wales


title: Jalkapallo Ystävyydelle

text: 193. Färsaaret


title: Jalkapallo Ystävyydelle

text: 194. Nepalin demokraattinen liittotasavalta


title: Jalkapallo Ystävyydelle

text: 195. Etiopian demokraattinen liittotasavalta


title: Jalkapallo Ystävyydelle

text: 196. Brasilian liittotasavalta


title: Jalkapallo Ystävyydelle

text: 197. Saksan liittotasavalta


title: Jalkapallo Ystävyydelle

text: 198. Nigerian liittotasavalta


title: Jalkapallo Ystävyydelle

text: 199. Somalian liittotasavalta


title: Jalkapallo Ystävyydelle

text: 200. Saint Kittsin ja Nevisin federaatio


title: Jalkapallo Ystävyydelle

text: 201. Suomen tasavalta


title: Jalkapallo Ystävyydelle

text: 202. Ranskan tasavalta


title: Jalkapallo Ystävyydelle

text: 203. Keski-Afrikan tasavalta


title: Jalkapallo Ystävyydelle

text: 204. Tšekin tasavalta


title: Jalkapallo Ystävyydelle

text: 205. Sveitsin valaliitto


title: Jalkapallo Ystävyydelle

text: 206. Skotlanti


title: Jalkapallo Ystävyydelle

text: 207. Eritrea


title: Jalkapallo Ystävyydelle

text: 208. Viron tasavalta


title: Jalkapallo Ystävyydelle

text: 209. Etelä-Afrikan tasavalta


title: Jalkapallo Ystävyydelle

text: 210. Jamaika


title: Jalkapallo Ystävyydelle

text: 211. Japani


title: Jalkapallo Ystävyydelle

text: Kansainvälinen lasten jalkapalloturnaus järjestetään Jalkapallo Ystävyydelle -ohjelman puitteissa. Maailmanmestaruuteen osallistuvat joukkueet – ystävyysjoukkueet – muodostetaan arpomalla. Joukkueet organisoidaan Jalkapallo Ystävyydelle -periaatteen mukaisesti: eri kansallisuuksia, sukupuolta ja fyysisiä kykyjä edustavat urheilijat pelaavat samassa joukkueessa.


title: Jalkapallo Ystävyydelle

text: Vuotuisessa kansainvälisessä Jalkapallo Ystävyydelle -lastenfoorumissa projektin nuoret jäsenet yhdessä aikuisten kanssa keskustelevat ohjelman arvojen edistämisestä ja kehittämisestä kaikkialla maailmassa. Foorumin aikana lapset tapaavat kumppaneitaan muista maista, kuuluisia jalkapalloilijoita, journalisteja sekä julkisuuden henkilöitä ja keskustelevat heidän kanssaan. Heistä tulee myös nuoria suurlähettiläitä, jotka tulevat tulevaisuudessa jatkamaan itsenäisesti universaalien arvojen edistämistä kumppaneidensa keskuudessa.


title: Jalkapallo Ystävyydelle

text: Jalkapallo Ystävyydelle -ohjelman erityispiirre on sen oma Lasten kansainvälinen lehdistökeskus. Tämä muodostettiin ensimmäistä kertaa Jalkapallo Ystävyydelle 2014 -ohjelmassa. Lehdistökeskuksen nuoret journalistit seuraavat ohjelman tapahtumia omassa maassaan: he valmistelevat uutiset kansallisiin ja kansainvälisiin urheilumedioihin, osallistuvat materiaalin luomiseen Jalkapallo Ystävyydelle -televisiokanavalle, lasten Jalkapallo Ystävyydelle -sanomalehdelle sekä ohjelman viralliselle radioasemalle. Lasten kansainvälinen lehdistökeskus yhdistää kansallisten Paras nuori journalisti -kilpailujen voittajat, nuoret bloggaajat, valokuvaajat ja kirjoittajat. Lehdistökeskuksen nuoret journalistit esittävät ohjelmassa näkökantojaan ja toimeenpanevat "lapset lapsista" -formaattia.


title: Jalkapallo Ystävyydelle

text: Jalkapallo Ystävyydelle -ohjelman jalkapallon ja ystävyyden kansainvälistä päivää vietetään 25. huhtikuuta. Tätä pyhäpäivää vietettiin  ensimmäistä kertaa vuonna 2014 16 maassa. Kyseisenä päivänä järjestettiin ystävyysotteluita [54], flash mob -tapahtumia, radiomaratoneja, mestarikursseja, televisio-ohjelmia, avoimia harjoittelusessioita jne. Yli 50 000 ihmistä osallistui juhlintaan.


title: Jalkapallo Ystävyydelle

text: Vuonna 2015 jalkapallo- ja ystävyyspäivää vietettiin 24 maassa. Festivaalin aikana järjestettiin jalkapalloystävyysotteluita ja muita tapahtumia. Saksassa Schalke 04 -jalkapalloilijat järjestivät avoimia harjoittelusessioita, Serbiassa isännöitiin televisio-ohjelmaa, Ukrainassa järjestettiin ottelu, jossa pelasivat Volyn FC -juniorijoukkue ja lapset, jotka olivat rekisteröityneet Lutskin kaupungissa perheille, lapsille ja nuorille ihmisille tarkoitettuun sosiaalipalvelukeskukseen.


title: Jalkapallo Ystävyydelle

text: Venäjällä jalkapallo- ja ystävyyspäivää vietettiin 25. huhtikuuta 11 kaupungissa. Jalkapalloystävyysotteluita järjestettiin Vladivostokissa, Novosibirskissa, Yekaterinburgissa, Krasnoyarskissa, Barnaulissa, Pietarissa ja Saranskissa ohjelman pääarvojen palauttamiseksi mieleen. Krasnoyarskissa, Sochissa ja Rostov-on-Donissa järjestettiin ystävyysviesti, johon osallistuivat myös vuoden 2014 Olympiasoihtuviestin soihdunkantajat. Moskovassa järjestettiin Yhtäläisen mahdollisuuden turnaus Sokeiden urheiluliiton tuella. Jalkapallo- ja ystävyyspäivää vietettiin 5. toukokuuta Nizhny Novgorodissa ja Kazanissa.


title: Jalkapallo Ystävyydelle

text: Vuonna 2016 jalkapallo- ja ystävyyspäivää vietettiin 32 maassa. Venäjällä sitä vietettiin yhdeksässä kaupungissa: Moskova, Pietari, Novosibirsk, Barnaul, Birobidzhan, Irkutsk, Krasnodar, Nizhny Novgorod ja Rostov-on-Don. Nizhny Novgorod isännöi ystävyysottelua nuorille Volga FC -klubin jalkapalloilijoille ja klubin aikuiset pelaajat pitivät lapsille lämmittelyn ja harjoittelun. Novosibirskin ystävyysotteluun osallistui liikuntarajoitteisia lapsia – Novosibirskin alueen Yermak-Sibir-joukkue.


title: Jalkapallo Ystävyydelle

text: Vuonna 2017 jalkapallo- ja ystävyyspäivää vietettiin 64 maassa. Kuuluisia jalkapalloilijoita, mukaan lukien serbialainen puolustaja Branislav Ivanovich ja hollantilainen hyökkääjä Dirk Kuyt, otti osaa tapahtumiin ympäri maailmaa. Kreikassa tapahtumaan osallistui Theodoras Zagorakis, joka voitti Euroopan jalkapallomestaruuden vuonna 2004 maansa kansallisessa joukkueessa. Venäjällä Zenit FC isännöi erityistä harjoittelusessiota Zakhar Badyukille, nuorelle Jalkapallo Ystävyydelle 2017 -ohjelman suurlähettiläälle. Harjoituksissa Zenit FC -klubin maalivahti Yury Lodygin antoi hyvät arvosanat Zakharin kyvyille ja jakoi hänen kanssaan vaalivahtina toimimisen salat.


title: Jalkapallo Ystävyydelle

text: Yhdeksän arvon cup on lasten kansainväliseen Jalkapallo Ystävyydelle -sosiaaliseen ohjelmaan kuuluva palkinto.   Joka vuosi palkinto myönnetään parhaasta sitoutumisesta projektin arvoihin: ystävyys, tasa-arvo, oikeus, terveys, rauha, uskollisuus, voitto, perinteet ja kunnia. Voittajan valitsemiseen osallistuvat fanit kaikkialla maailmassa, mutta lopullisen päätöksen tekevät Jalkapallo Ystävyydelle -projektin osallistujat äänestämällä. Jalkapalloklubit, joille on myönnetty Yhdeksän arvon cup: Barcelona (2015), Bayern München (2016), Al Wahda (erikoispalkinto), Real Madrid (2017).


title: Jalkapallo Ystävyydelle

text: Kaikki Jalkapallo Ystävyydelle -ohjelman aktiviteetit alkavat ystävyysrannekkeiden vaihtamisella. Nämä toimivat tasa-arvoisuuden ja terveellisen elämäntavan symboleina. Ranneke muodostuu kahdesta langasta, sinisestä ja vihreästä, ja sitä voivat käyttää kaikki, jotka jakavat ohjelman arvot.


title: Jalkapallo Ystävyydelle

text: Franz Beckenbauerin mukaan


title: Jalkapallo Ystävyydelle

text: Ohjelman nuoret osallistujat ovat sitoneet ystävyysrannekkeen kuuluisien urheilijoiden ja julkisuuden henkilöiden ranteisiin, mukaan lukien: Dick Advocaa, Anatoly Timoshchuk ja Luis Netu, Franz Beckenbauer, Luis Fernandev, Didier Drogba, Max Meyer, Fatma Samura, Leon Gorecka, Domenico Criscito, Michel Salgado, Alexander Kerzhakov, Dimas Pirros, Miodrag Bozovic, Adelina Sotnikova ja Yuri Kamenets.


title: Jalkapallo Ystävyydelle

text: Jalkapallo Ystävyydelle -ohjelman nuoret jalkapalloilijat osallistuvat lukuisiin tapahtumiin virallisen kauden ulkopuolella. Toukokuussa 2013 Maribor-juniorijalkapalloklubin pelaajat (Slovenia) järjestivät hyväntekeväisyysottelun kambodžalaisten lasten kanssa. 14. syyskuuta 2014 Sochissa ohjelman venäläiset osallistujat keskustelivat Vladimir Putinin kanssa kokouksessa, jossa Venäjän federaation presidentti tapasi Fifan puheenjohtajan Sepp Blatterin. Kesäkuussa 2014 Ranskan presidentti Francois Hollande kutsui Tavern-joukkueen, Jalkapallo Ystävyydelle -ohjelman jäsenen, Elysee-palatsiin seuraamaan 2014 Fifan maailmancupia Ranskan ja Nigerian kesken. Huhtikuussa 2016 Yuri Vashchuk, Jalkapallo Ystävyydelle 2015 -suurlähettiläs, tapasi Valko-Venäjän vahvimman miehen Kirill Shimkon ja BATE FC -klubin nuoret jalkapalloilijat jakoivat kokemuksensa projektiin osallistumisesta. Yuri Vashchuk antoi Kirill Shimkolle symbolisen ystävyysrannekkeen ja tällä tavoin välitti hänelle viestikapulan projektin tavoitteiden edistämisestä: ystävyys, oikeudenmukaisuus ja terveellinen elämäntapa.


title: Jalkapallo Ystävyydelle

text: Jalkapallo Ystävyydelle -ohjelma on voittanut lukuisia kilpailuja ja sille on myönnetty useita venäläisiä ja kansainvälisiä palkintoja. Nämä sisältävät mm.: "Venäjän parhaat sosiaaliset projektit" luokassa "Kansainvälisen yhteistyön kehittäminen", International Association of Business Communicators (IABC) -liiton Gold Quill -palkinnot luokassa "Yrityksen sosiaalinen vastuu" (2016), Saber-palkinnot luokassa "Planeetan paras sosiaalinen projekti" (2016), The Drum Social Buzz -palkinnot luokassa "Paras kansainvälinen strategia" (2017), The Internationalist -palkinnot innovatiivisista digitaalisen markkinoinnin ratkaisuista luokassa "Paras mediastrategia" (2017), "Hopeinen jousiampuja" luokassa "Venäjän paras sosiaalinen projekti"(2018) sekä Grand Prix "Hopeinen jousiampuja" (2018).


title: Tales from Lake Bodom

text: Tales from Lake Bodom on Amorphiksen ja Children of Bodomin vuonna 2015 julkaistu yhteisalbumi.


title: Matti Vartiainen

text: Matti Antero Vartiainen (s. ) on suomalainen Aalto-yliopiston (aiemmin Teknillisen korkeakoulun) työ- ja organisaatiopsykologian professori.


title: Matti Vartiainen

text: Vartiainen kirjoitti ylioppilaaksi Kuopion lyseosta vuonna 1969. Opintonsa hän suoritti Helsingin yliopistossa (FK 1979, FL 1985, FT 1988). Englanninkielisen väitöskirjan (1987) nimenä oli "The hierarchical development of mental regulation, and training methods". Vartiainen oli Suomen Akatemian tutkimusapulaisena 1980-1981 ja Teknillisen korkeakoulun tutkijana useita jaksoja vuosina 1981-1994. Hän toimi työpsykologian lehtorina vuosina 1986-93, apulaisprofessorina tai professorina 1994-.


title: Matti Vartiainen

text: Vartiainen toimi Suomen Psykologisen Seuran sihteerinä vuonna 1980 ja seuran hallituksen jäsenenä 1992-98. Hän oli Psykologia-lehden toimitussihteeri vuodet 1980–1987 ja päätoimittaja vuosina 1987–1991. Hän on ollut vierailijana useissa eri maissa ja yliopistoissa, kuten Dresdenissä, Berliinissä, Moskovassa ja vuoden 2013 Stanfordin yliopistossa.


title: Matti Vartiainen

text: Professori Vartiaisen tuotantoon kuuluvat esimerkiksi seuraavat teokset, minkä lisäksi hän on laatinut useita muitakin kirjoja ja erittäin runsaasti tieteellisiä artikkeleita tai kirjojen lukuja. Vuonna 2000 hänen tuotantonsa käsitti jo lähes 300 nimikettä. Professori Vartiaisen julkaisutoiminta on jatkunut aktiivisena myös sittemmin.


title: Lippasarvinokat

text: Lippasarvinokat ("Anthracoceros") on sarvinokkien heimoon kuuluva lintusuku.


title: Koiranen

text: Koiranen on suomalainen sukunimi. Tunnettuja Koirasia:


title: Aasiantokot

text: Aasiantokot ("Ocyceros") on sarvinokkien heimoon kuuluva lintusuku, jota tavataan Intian niemimaalla.


title: Rapo

text: Rapo on suomalainen sukunimi. Tunnettuja Rapoja:


title: Henri-veturi

text: Henri-veturi (engl. Henry the Green Engine) on kuvitteellinen vihreä höyryveturi pastori Wilbert Awdryn ja hänen poikansa luomassa The Railway Series-kirjasarjassa, Hän esiintyy myös Tuomas Veturi-televisiosarjassa,


title: The Next Three Days

text: The Next Three Days on vuonna 2010 ensi-iltansa saanut yhdysvaltalainen trilleri-draamaelokuva, jonka on ohjannut ja käsikirjoittanut Paul Haggis. Sen pääosissa näyttelevät Russell Crowe, Elizabeth Banks, Brian Dennehy ja Liam Neeson.


title: The Next Three Days

text: Elokuva kertoo perheestä, jonka elämä järkkyy kun perheen äitiä Laraa (Elizabeth Banks) syytetään pomonsa murhasta ja hänet tuomitaan vankilaan. Laran aviomies (Russell Crowe) ryhtyy valmistelemaan vaimonsa vapauttamista rikollisin keinoin, joka ei laillisin keinoin onnistunut.


title: The Next Three Days

text: Elokuva on yhdysvaltalainen uusintaversio ranskalaisesta elokuvasta Kaiken se kestää (2008)


title: The Next Three Days

text: Elokuvan musiikin ja kappaleet sävelsi Danny Elfman lukuun ottamatta kappaleita ”Mistake” ja ”Be The One”, jotka sanoitti ja esitti Moby.


title: Malmöhusin linna

text: Malmöhusin linna (ruots. Malmöhus slott, tansk. Malmøhus) on Malmön Centrum-alueella sijaitseva linna. Malmöhusin linna on Skandinavian vanhin säilynyt renessanssilinna. Linna toimi Tanskan vallan aikana, vuoteen 1658 asti, Malmöhusin läänin lääninherran asuinpaikkana. Linnan kuuluisiin asukkaisiin kuuluu myös Tanskan Fredrik II, joka kruununprinssiaikanaan asui linnassa ja järjesti siellä ylenpalttisia juhlia.


title: Malmöhusin linna

text: Ensimmäisen puolustusraknnelman rakentamisen aloitti Tanskan ja Ruotsin kuningas Eerik XIII Pommerilainen vuonna 1434. Rakennusta käytettiin keskiajalla Tanskan kolikoiden painopaikkana. 1500-luvulla rakennuksen puolustusta vahvisti ensin Fredrik I ja nykyisen muotonsa linna sai Kristian III:n määräämien suurten uudstustöiden jälkeen, jotka toteutettiin vuosina 1537-1540. Rakentamiseen saatiin kivimateriaalia uskonpuhdistuksen yhteydessä puretuista kirkoista ja luostareista. Linna suunniteltiin lääniherran pysyväksi asuinpaikaksi ja lisäksi samalla Tanskan kuninkaan väliaikaiseksi asunnoksi. Molemmille rakennettiin erilliset asuintilat. Puolustuskäyttöön linnaan rakennettiin muun muassa vallihauta ja kanuunatornit lisättiin rakennuksen jokaiseen neljään kulmaan. Vuonna 1658 alue siirtyi Roskilden rauhassa Ruotsin vallan alle ja ruotsalaiset rakennuttivat linnan ympärille vielä ajanmukaisen bastionijärjestelmän. Skånen sodassa (1675-1679) ruotsalaiset onnistuivatkin pitämään Malmön hallinnassaan, vaikka Tanska valtasi lähes koko ympäröivän Skånen alueen. Linnan menetettyä merkityksensä sotilaallisissa tarkoituksissa 1700-luvulla, se toimi vankilana aina 1900-luvun alkuun saakka. Museona linna on toiminut vuodesta 1937.


title: Kiilasarvinokka

text: Kiilasarvinokka ("Aceros nipalensis") on sarvinokkien heimoon kuuluva lintu, jota tavataan Intian niemimaalla ja Kaakkois-Aasiassa. Sitä pidetään nykyään suvun "Aceros" ainoana lajina.


title: Tokyo Ghoul

text: Tokyo Ghoul () on Sui Ishidan luoma manga- ja animesarja. Mangasarjan ensimmäinen osa julkaistiin 8. syyskuuta 2011, ja 12 osaisen animesarjan ensimmäinen jakso julkaistiin 3. heinäkuuta 2014. "Tokyo Ghoulin" tarina kertoo Ken Kanekista, joka muuttuu sarjassa puoliksi ghouliksi, elinsiirron seurauksena. Ghoulit ovat sarjassa ihmisen kaltaisia olentoja, joiden on syötävä ihmislihaa selviytyäkseen.


title: Z 1 -luokka

text: Z 1 -luokka oli Alankomaiden kuninkaallisen laivaston kolmen aluksen muodostama torpedoveneluokka.


title: Z 1 -luokka

text: Saksalaisten pakko-ottamien alusten aseistuksena oli palvelukseenotettaessa 75 mm pääaseet oli korvattu 8,8 cm tykein. Alankomaiden laivasto tilasi Alankomaista korvaavat alukset, jotka valmistuivat joulukuusta 1919 tammikuuhun 1921.


title: Topi-veturi

text: Topi-veturi () on kuvitteellinen ruskea raitiovaunumainen veturi pastori Wilbert Awdryn ja hänen poikansa luomassa The Railway Series-kirjasarjassa, Hän esiintyy myös Tuomas Veturi-televisiosarjassa Topi on Christopher Awdryn suosikkiveturi.


title: Bukovski

text: Bukovski voi tarkoittaa seuraavia:


title: Helmut Kuhnert

text: Helmut Kuhnert (s. 1. maaliskuuta 1936 Berliini) on entinen itäsaksalainen pikaluistelija. Hän osallistui kolmiin talviolympialaisiin vuosina 1956, 1960 ja 1964 yhteissaksalaisessa joukkueessa ja MM-pronssin. Urallan hän edusti Itä-Saksan urheilun suurseuraa Berliinin Dynamoa.


title: Helmut Kuhnert

text: Kuhnert aloitti pikaluistelu-uransa 15-vuotiaana ja saavutti ensimmäiset Itä-Saksan mestaruusmitalinsa kahden vuoden harjoittelun jälkeen vuonna 1955. Kuhnert saavutti pikaluistelu-urallaan kaikkiaan 17 Itä-Saksan mestaruutta vuosina 1954-65. Kansainväliset ensiesiintymisensä hän teki vuonna 1956, ensin EM-kisoissa ja MM-kisoissa Itä-Saksan edustajana sekä Cortina d'Ampezzon talviolympialaisissa yhteissaksalaisessa joukkueessa. EM-kisojen sijoitus oli 13., MM-kisojen 15. sekä olympiakisoissa sijoitukset olivat 500 metrillä 34., 5 000 metrillä 9. ja 10 000 metrillä 10. Vuoden 1956 jälkeen Kuhnert osallistui seitsemän kertaa MM-kisoihin aina vuoteen 1963 ja kerran EM-kisoihin vuonna 1958. Parhaaksi saavutukseksi tuli Davosin vuoden 1960 MM-kisojen pronssimitali yhteispisteissä. Lisäksi hän oli jo vuonna 1958 MM-kisoissa neljäs. Vuoden 1960 Squaw Valleyn talviolympialaisissa Kuhnert saavutti yhdeksännen sijan 1 500 metrillä. Muilla matkoilla sijoitukset olivat heikompia eli 500 metrillä 20., 5 000 metrillä 22. ja 10 000 metrllä 13. Vuoden 1964 Innsbruckin talviolympialaisissa hän päätti kansainvälisen uransa luistelemalla pikamatkalla eli 500 metrillä 16:ksi omalla ennätyksellään. Muiden pitempien matkojen ennätyksensä Kuhnert teki Davosin jäästadionilla vuosina 1956 ja 1960.


title: Kuikkula

text: Kuikkula (joissakin asiakirjoissa Kuikula) on yksi Nummen ryhmäkylän kantatiloista.


title: Kuikkula

text: Kuikkulan tila on perimätiedon mukaan 1500-luvulta. Ensimmäiset säilyneet kirjalliset dokumentit Kuikkulasta ovat isojaon ajalta. Nummen alueen isojako suoritettiin 1787.


title: Kuikkula

text: Kuikkulan tila mainitaan Suomen maatilat tietokirjassa vuodelta 1932.


title: Kuikkula

text: "Kuikkala ja Alitalo, 1 km Turusta. Omistajat v:sta 1898 Frans ja Hulda (o. s. Heinonen) Rinne. Ollut isännän suvulla 52 v. Erotettu n. 20 tonttimaata. Pinta-ala 106 ha, josta puutarhaa 0,2, peltoa 42, luonnonniittyä 3, metsämaata 60 ja joutomaata 0,8 ha. Rakennukset tasaisten savimultapeltojen päässä, kirkon vieressä, taajan asutuksen keskellä. Päärakennus (6 huon.) puusta, yli 100 v. vanha. Karjakartano, jossa 30 lehmän navetta ja 5 hevosen talli, rakennettu sementtitiilistä 1925; siinä on vesijohto (sähköpumppu) ja automaattiset juomakupit. Viljelyskiertoja 2: A, 2 kevätviljaa, 2 heinää, juurikasvit; B. kesanto, syysvilja, 3 heinää, laidun, 3 kevätviljaa. V. 1929 oli rukiilla 5 ha, kauralla 14, ohralla 2,2, sekaviljalla 2, perunalla 1,6, rehujuurikasveilla 1,5, heinällä 6,2, laitumena 4,5 ja kesantona 5 ha. Kotieläimiä: 7 hevosta, 24 lehmää, 1 sonni, 8 sikaa ja 40 kanaa. Siat SY-rotua. Turkuun myydään viljaa, maitoa, lihaa, munia, perunoita ja rehuja. Hoidettu havumetsä, josta myyty saha- ja polttopuita. Sähkövalo ja -voima Maarian Sähkö Oy:ltä. Kotitarvemylly, katkaisusirkkeli ja osuus traktoriin"


title: Manoppello

text: Manoppello on kunta Keski-Italiassa Abruzzon hallintoalueella olevassa Pescaran maakunnassa.


title: Manoppello

text: Kunnan nähtävyyksiä on "Santuario del Volto Santo", joka on suosittu pyhiinvaelluskohde. Pyhiinvaelluksen kohteena on pyhäkössä oleva kuva pyhistä kasvoista, jotka ovat oletettu olevan Jeesuksen kasvot.


title: Beklamidi

text: Beklamidi (CHNClO) on aromaattisiin amidehin kuuluva orgaaninen yhdiste. Aikasemmin sitä on käytetty lääketieteessä kohtauksia ehkäisevänä lääkeaineena epilepsian hoidossa.


title: Beklamidi

text: Beklamidi on huoneenlämpötilassa valkoista kiteistä ainetta. Yhdiste liukenee alkoholeihin.Beklamidia on käytetty epileptisten kohtauksien hoitoon. Tämän lisäksi sitä on käytetty käytöshäiriöiden kuten aggressioiden hoitoon erityisesti nuorilla. Kumpaankaan tarkoitukseen beklamidi ei ole koskaan ollut ensimmäisen linjan hoitomuoto eikä erityisen tehokas. Lähinnä sitä on käytetty yhdessä muiden lääkeaineiden kanssa. Beklamidia on tutkittu myös skitsofrenian hoidossa yhdessä haloperidolin ja klooripromatsiinin kanssa. Beklamidin vaikutusmekanismi perustuu mahdollisesti GABA-reseptorien toiminnan inhibitioon.


title: Beklamidi

text: Tyypillisiä beklamidin aiheuttamia haittavaikutuksia ovat ihottuma, huimaus, ruuansulatuskanavan oireet ja painonmenetys. Haittavaikutukset ovat yleensä lieviä ja ohimeneviä.


title: Beklamidi

text: Beklamidia valmistetaan 3-klooripropionyylikloridin ja bentsyyliamiinin välisellä reaktiolla.


title: Let Your Poison Scream

text: Let Your Poison Scream on hardcore punk -yhtye Hero Dishonestin kolmas studioalbumi. Se julkaistiin 28. kesäkuuta 2004 levymerkillä If Society.


title: Let Your Poison Scream

text: Albumi sai hyvän vastaanoton. Imperiumin Kari Sarlin antoi albumille kahdeksan tähteä kymmenestä. Hän sanoi yhtyeen onnistuneen tuomaan live-energiansa albumille edellisiä julkaisuja paremmin, ja kehui huumorin ja itseironian antavan albumille hyvän piristysruiskeen. Soundin Antti Luukkanen sitä vastoin piti live-esitysten olennaisen huumoriaspektin välittyvän edeltävää albumia "Juggernautia" vaikeammin levylle, vaikka pitikin sitä taattuna, rosoisena ja kiivaana teoksena. Desibelin Ilkka Valpasvuo sanoi räjähtävän musiikin tiputtavan kuuntelijansa lähes kelkasta ja sanoi sanoitusten olevan lähinnä ainoastaan luettavissa, mutta antoi albumille neljä tähteä viidestä.


title: Louder Than Bombs

text: Louder Than Bombs () on vuonna 2015 ensi-iltansa saanut norjalaisen Joachim Trierin ohjaama kansainvälisesti rahoitettu draamaelokuva, jonka pääosissa ovat Gabriel Byrne, Isabelle Huppert, Jesse Eisenberg, Devin Druid, Rachel Brosnahan, David Strathairn ja Amy Ryan. Elokuvan käsikirjoituksen laativat Joachim Trier ja Eskil Vogt. Elokuvan tuottajina olivat Joshua Astrachan, Albert Berger, Alexandre Mallet-Guy, Thomas Robsahm, Marc Turtletaub ja Ron Yerxa. "Louder Than Bombs" on Joachim Trierin kolmas pitkä ja ensimmäinen englanninkielinen ohjaustyö.


title: Louder Than Bombs

text: "Louder Than Bombs" sai ensi-iltansa vuoden 2015 Cannesin elokuvajuhlilla, missä Joachim Trier oli ehdokkaana pääkilpailussa parhaan elokuvan Kultaisen palmun saajaksi. Elokuva palkittiin muun muassa Pohjoismaiden neuvoston vuoden 2016 elokuvapalkinnolla.


title: Louder Than Bombs

text:
"Louder Than Bombs" sijoittuu New Yorkin liepeille ja kertoo leskestä ja kahdesta pojasta, jotka eivät ole toipuneet vaimon ja äidin menetyksestä. Kuuluisa maailman kriisipesäkkeiden sotavalokuvaaja Isabelle Reed (Isabelle Huppert) kuoli kolme vuotta sitten traagisesti auto-onnettomuudessa, joka todettiin myöhemmin itsemurhaksi. Nyt kolme vuotta myöhemmin hänen töistään ja elämästään valmistellaan näyttelyä, jolloin perheenjäsenten on kohdattava surunsa ja toisensa. Näyttelyn takia vanhin poika Jonah (Jesse Eisenberg) palaa kotiin, ja on pakotettu viettämään isänsä Genen (Gabriel Byrne) ja sulkeutuneen pikkuveljensä Conradin (Devin Druid) kanssa enemmän aikaa kuin vuosiin. Kun kaikki kolme ovat jälleen yhdessä, Gene yrittää epätoivoisesti lähentyä poikiensa kanssa. Tuleva näyttely nostaa menetyksen arvet pintaan ja näyttelyn inspiroimana "The New York Timesiin" on tulossa Isabellestä muistoartikkeli, jonka kirjoittaja Richard Weissman (David Strathairn) aikoo kertoa vaietun totuuden Isabellen kuolemasta. Conrad ei ole koskaan kuullut totuutta äitinsä kuolemasta, joten vaikean paikan eteen joutunut Genen on kerrottava viimein kuopukselle totuus auto-onnettomuuden yksityiskohdista. Jonah muistaa tapahtumat hyvin eri tavalla eikä halua rikkoa täydellistä kuvaa äidistään. Ristiriitaan asettuvat kuvat kaukaiseksi jääneestä äidistä nostavat pintaan jännitteitä, jotka eivät poistu keskustelematta.
Gabriel Byrnen, Isabelle Huppertin ja Jesse Eisenbergin kiinnittämisestä elokuvaan ilmoitettiin 9. toukokuuta 2013. "Louder Than Bombs" -elokuvan kuvaukset olisivat pitäneet alkaa syyskuussa 2013, mutta tuotantoa jouduttiin toistaiseksi lykätä rahoitusongelmien vuoksi elokuussa 2013. Helmikuussa 2014 elokuvan kerrottiin saaneen rahoituksen. Elokuvan kahdeksan viikkoa kestäneet kuvaukset alkoivat New Yorkissa 4. syyskuuta 2014. New York Cityn lisäksi elokuvaa kuvattiin Huntingtonin kunnan Cold Spring Harborin kylässä ja Orangetownin kunnan Nyackin kylässä New Yorkin osavaltiossa. Elokuvan budjettina oli 11 miljoonaa dollaria, ja sen tuotantoyhtiöinä olivat norjalainen Motlys, ranskalaiset Arte France Cinéma ja Memento Films, tanskalainen Nimbus Film sekä yhdysvaltalaiset Animal Kingdom, Beachside Films, Bona Fide Productions.


title: Louder Than Bombs

text: "Louder Than Bombs" sai maailmanensi-iltansa Cannesin elokuvajuhlilla Ranskassa 18. toukokuuta 2015, jolloin sen esitysnimenä oli "Plus fort que les bombes". Elokuvan Ranskan teatteriensi-ilta oli 9. joulukuuta 2015; "Louder Than Bombs" -nimi vaihdettiin elokuvan Ranskan levitykseen "Back Home" -nimeksi Pariisin terrori-iskujen takia. Elokuva sai ensi-iltansa Norjassa Norjan kansainvälisillä elokuvajuhlilla Haugesundissa 19. elokuuta 2015; elokuvan Norjan teatteriensi-ilta oli 2. lokakuuta 2015. Tanskassa elokuva sai teatteriensi-iltansa 3. joulukuuta 2015. "Louder Than Bombs" sai ensiesityksensä Yhdysvalloissa Hamptonsin elokuvajuhlilla East Hamptonin kunnassa New Yorkin osavaltiossa 9. lokakuuta 2015. Elokuva pääsi Yhdysvalloissa pieneen teatterilevitykseen 8. huhtikuuta 2016. Suomessa elokuva sai ensi-iltansa Rakkautta ja anarkiaa -elokuvajuhlilla Helsingissä 17. syyskuuta 2015, jolloin se oli elokuvajuhlien avajaiselokuvana. Teatteriensi-iltansa elokuva sai Suomessa 6. marraskuuta 2015. SF Norge oli elokuvan teatterilevittäjänä Norjassa, Memento Films Distribution Ranskassa, Filmcom Tanskassa, The Orchard Yhdysvalloissa ja SF Film Finland Oy Suomessa. "Louder Than Bombs" tuotti Norjassa 245 295, Ranskassa 205 037, Tanskassa 21 379, Yhdysvalloissa 163 808 ja Suomessa 17 422 dollarin lipputulot. Elokuva tuotti maailmanlaajuisesti noin 1,7 miljoonan dollarin lipputulot. Katsojia elokuvalle kertyi Ranskassa 107 341 ja Suomessa 3 241. Elokuva oli Suomessa 147. katsotuin elokuva vuonna 2015. Elokuva on kiertänyt useita elokuvajuhlia ympäri maailman, kuten vuoden 2015 Melbournen elokuvajuhlat Australiassa ja Toronton elokuvajuhlat Kanadassa.